recursal/SuperWikiNEXT-32B huggingface dataset:
**2011年法國網球公開賽**係第110屆法國網球公開賽。同以前一樣喺法國巴黎嘅Roland Garros球場舉行，舉辦日期係2011年5月17號到6月5號。

賽事獎金
----

賽事獎金達1600萬歐羅。


|  |  |  |
| --- | --- | --- |
| 男女子單打
* 冠軍：€1,200,000
* 亞軍：€600,000
* 四強：€300,000
* 八強：€150,000
* 第四圈：€75,000
* 第三圈：€42,000
* 第二圈：€25,000
* 第一圈：€15,000
* 外圈賽第三圈：€8,000
* 外圈賽第二圈：€4,000
* 外圈賽第一圈：€2,500

 | 男女子雙打
* 冠軍：€330,000
* 亞軍：€165,000
* 四強：€82,500
* 八強：€42,000
* 第三圈：€22,000
* 第二圈：€12,000
* 第一圈：€7,500

 | 混合雙打
* 冠軍：€100,000
* 亞軍：€50,000
* 四強：€25,000
* 八強：€13,000
* 第二圈：€7,000
* 第一圈：€3,500

  |


|  |  |
| --- | --- |
| 輪椅組單打
* 冠軍：€15,000
* 亞軍：€7,500
* 四強：€4,000
* 八強：€2,500

 | 輪椅組雙打
* 冠軍：€5,000
* 亞軍：€2,500
* 四強：€1,500

  |

各項賽事
----

### 成年組

#### 男單

決賽：西班牙**拿度**　贏　瑞士費達拿：7-5、7-6(3)、5-7、6-1

拿度攞到佢個人第六個法網男單冠軍，平咗法網嘅紀錄。

#### 女單

決賽：中華人民共和國**李娜**　贏　意大利Francesca Schiavone　6-4、7-6(0)

李娜成為第一位攞到單打大滿貫冠軍嘅亞洲球手。

#### 男雙

決賽：白俄羅斯 **Max Mirnyi**／加拿大 **Daniel Nestor**　贏　哥倫比亞Juan Sebastián Cabal／阿根廷Eduardo Schwank　7–6(3)、3–6、6–4

係佢哋自合作以嚟第一個大滿貫冠軍。

#### 女雙

決賽：捷克**Andrea Hlaváčková**／捷克**Lucie Hradecká**　贏　印度Sania Mirza／俄羅斯Elena Vesnina　6-3、6-4

係佢哋第一個大滿貫冠軍。

#### 混雙

決賽：澳洲**Casey Dellacqua**／美國**Scott Lipsky**　贏　斯洛文尼亞Katarina Srebotnik／塞爾維亞Nenad Zimonjić 7(8)–6(6)、4–6、[10–7]

係佢哋第一個大滿貫冠軍。

### 青年組

#### 青年男單

#### 青年男雙打

#### 青年女單

#### 青年女雙

### 輪椅組

#### 輪椅男單

#### 輪椅女單

#### 輪椅男雙

#### 輪椅女雙

參考資料
----

1. ↑  Event Guide / Prize Money 互聯網檔案館嘅歸檔，歸檔日期2011年5月24號，.（英文）

拎
-

* Roland Garros - Internationaux de France 2011（英文）（法文）
**2015年尼泊爾地震**（又叫：**喜馬拉雅山地震**）發生喺2015年4月25號（星期六）11時56分25秒（尼泊爾標準時間，UTC+5:45），震央位於尼泊爾甘達基專區拉姆瓊縣東南偏東廿九千米，矩震級係7.8Mw，面波震級係8.1Ms，最大烈度係IX級（強烈）。呢場地震係繼1934年比哈爾邦地震之後再發生嘅最強烈地震。至少四千人喺呢次地震入面死咗，災區包括尼泊爾、印度北部、巴基斯坦、孟加拉同中國西藏近尼泊爾嘅地方。被聯合國教科文組織評為世界遺產嘅加德滿都谷地、加德滿都王宮廣場同埋有好多有幾個世紀歷史嘅建築都係呢次地震入面震爛晒。

災區
--

### 中國 中國

西藏日喀有大量冧咗嘅屋，都反映出尼泊爾7.9級嘅強烈地震威力，加上之後發生過多次餘震，都令到大量建築物損毀，唔少人都疏散去室外。

而消防官兵就搭建臨時帳蓬畀民眾住著先，但係峽谷入面嘅重災區之一聶拉木縣，去嗰度嘅路好多都被冧落嚟嘅石頭塞住咗，要用到爆破嘅方式先可以打通返條路，加上落雪，都阻延救援隊伍入災區嘅時間。

第一批救援嘅嘢，包括糧食、發電機之類都會喺4月26號運到災區，而拉薩亦都調派人手去吉隆、樟木、聶拉木等災區地方，進行地毯式搜救。

國土資源部提醒，要小心餘震引發嘅山泥傾瀉同雪崩。

### 印度 印度

同尼泊爾南部有連接嘅印度北部廣泛地區，包括首都新德里亦都受災嚴重，有成十幾人死咗。

### 尼泊爾 尼泊爾

地震引發珠穆朗瑪峰雪崩，令到喺尼泊爾一邊嘅登山大本營有好多帳篷被雪掩埋，部分登山人士重未揾返。有英國登山隊成員話，呢度啱啱發生餘震：「就同我哋喺星期六遇到嘅地震係一樣，搖得特別勁。」

救援
--

### 中國 中國

中國國際救援隊幾十人帶埋醫療用品之類嘅救援物資，去尼泊爾參加救災，佢哋大部分人都曾加過汶川、海地等地震救援工作。中國國際救援隊隊員王念法話：「最大嘅難度就係磚頭震爛咗之後好易變成粉沙造成活埋，掩埋之後佢埋得好入，佢又唔係鋼筋石屎咁樣有罅可以畀人有生存空間。」國務院總理李克強第一時間打電話慰問尼泊爾總理柯伊拉臘，又話畀佢聽中國會為尼泊爾提供緊急援助。而國家主席習近平就打電話畀總統亞達夫表達深切哀悼，又話中方願意向尼泊爾提供援助。

### 印度 印度

印度空軍要派飛機去到尼泊爾陸續撤走超過五百個國民，又計劃派運輸機，諗住運流動醫院要用到嘅嘢去尼泊爾參加救災。

### 美國 美國

美國初步撥一百萬美元出嚟救災，又派出災害小組幫手搜救。

### 聯合國 聯合國

聯合國亦準備開始救援，無國界醫生四支救援隊亦都出發去尼泊爾，同埋運送醫療用品去當地。

參考資料
----

1. ↑  （英文）Cindy Tran; Liam Quinn (25 April 2015). "Desperate families of DOZENS of Australians unaccounted in the deadly Himalayan earthquake disaster take to social media with pleas for help finding their loved ones". *Daily Mail*. 喺26 April 2015搵到.
2. ↑  （英文）Chidanand Rajghatta (26 April 2015). "s this the 'Big Himalayan Quake' we feared?". *The Times of India*. 喺26 April 2015搵到.
3. 1 2 3 4 5 6 7 8 9 10  （繁體中文）多國搜救隊陸續抵達尼泊爾救援 互聯網檔案館嘅歸檔，歸檔日期2015年7月13號，.
4. ↑  （繁體中文）尼國地震逾2400人亡 部分村落或被掩埋 互聯網檔案館嘅歸檔，歸檔日期2015年7月13號，.
**2018年十一遊行**，係由民間人權陣線喺2018年10月1號發起嘅遊行，遊行以「拒絕危城」同「沒有安全國家，談何國家安全」為主題，要求徹查沙中綫問題。遊行隊伍下晝三點喺銅鑼灣東角道起步，遊行至公民廣場（金鐘政府總部東翼前地）。民陣宣布有1500人參加遊行。差佬話遊行高峰有1250人。另外，香港民族陣綫同學生獨立聯盟等主張香港獨立嘅組織下晝兩點半亦喺灣仔修頓球場近盧押道集會，其後一度同途經嘅民陣隊伍合流，參與遊行。佢哋喺軍器廠街電車站對出近中港大廈嘅一段行人路停低，並向其他遊行人士講解港獨理念。

遊行訴求
----

民陣訴求：要求全面徹查沙中綫醜聞、運輸及房屋局局長陳帆落台。

遊行經過
----

### 親中共組織搞事

學生獨立聯盟、香港民族陣綫同埋學生動源，下晝兩點半喺灣仔修頓球場近盧押道集會，高舉港英旗及香港獨立旗幟，又揮動多支香港獨立旗幟，並高呼「香港獨立 拒絕沉淪」。其間10幾個「愛護香港力量」嘅成員舉起「這裏就是中國」標語，質疑支持港獨嘅人用乜原因申請集會，斥責差佬保護港獨分子。並指罵集會人士「食屎狗」、「蘿蔔頭」、「英國狗」、「獨狗」、「港獨係無自由嘅」，而學獨聯成員回應「支那人滾回大陸」。差佬架起鐵馬，分隔雙方，並呼籲在場人士保持克制，「不要做破壞社會安寧行為」。反港獨人士撕爛「Free HK」同「中國治下 香港資產 不受保障」標語，支持港獨嘅人質疑反港獨人士刑事毀壞。學生獨立聯盟召集人陳家駒表示，六年前「十一黨慶」所發生嘅南丫海難，至今死難者家屬仍然沉冤待雪。佢又回敬愛港力成員嘅指罵行為「影衰你哋政權，影衰你哋光榮嘅中國人身分」，呢班「愛國人士」以粗言穢語辱罵同佢哋意見相左嘅人，同中共呢個土匪政權一脈相承。

擾攘近一個鐘，支持港獨一方舉起「香港獨立」旗幟同標語，加入民陣遊行隊伍，其間大嗌「香港獨立 以死相搏」等口號。

### 差佬阻住港獨支持者入公民廣場

到下晝四點幾，遊行隊伍已經到達金鐘政府總部外面，有一個示威者舉起寫住「香港唔獨　實變大陸」嘅標語。行政署保安同差佬就話行政署覺得示威物品唔合規定，唔俾示威者入公民廣場。其餘遊行人士不滿，包括本土派、港獨派及香港眾志等政團人士。雙方一度發生衝突，示威者同差佬推撞約十分鐘後，最後都係入到公民廣場。

反應
--

### 泛民主派

民陣對於行政署突然亂添紅線，臨時唔畀被視為有「港獨」內容嘅示威標語入公民廣場，並因此搞到有唔愉快嘅爭執事件，民陣對行政署嘅決定表示不滿，認為呢個決定冇法理基礎，更加係侵害市民嘅政治表達權利同示威權利。行政署阻住示威者入公民廣場係導致今次衝突發生嘅唯一原因。

### 特區政府

林鄭月娥星期二（2號）出席行政會議之前，對於民陣十一遊行到公民廣場集會嗰陣時，三個行政署保安因為想阻住舉起港獨標語嘅示威者而倒地「受傷」表示「極度遺憾」。

其他資料
----

《蘋果》動直擊 2018-10-01 十●一民陣遊行

參考資料
----

1. ↑  〈【多圖：十一遊行】民陣遊行「拒絕危城」　批政府放寬沙中線沉降標準　召集人：無港獨團體表示參與〉. 《明報》. 2018-10-01.
2. ↑  〈【短片：十一遊行】民陣稱1500人參與　警方稱最高峰1250人　政府：不容公民廣場進行「港獨」活動〉. 《明報》. 2018-10-01.
3. ↑  〈學生獨立聯盟稱無懼被取締〉. 《香港蘋果日報》. 2018-10-01. 原著喺2020-07-17歸檔. 喺2020-07-16搵到.
4. ↑  〈民陣發起十一遊行 要求全面徹查沙中綫、陳帆下台〉. 《香港獨立媒體》. 2018-09-11.
5. ↑  〈【十一遊行】梁頌恆以民族陣綫發言人身分亮相　獨派與反獨互罵〉. 《明報》. 2018-10-01.
6. ↑  〈【十‧一民陣遊行】民陣宣布有1500人參與 警方指最高峰時有1250人〉. 《香港蘋果日報》. 2018-10-01. 原著喺2020-07-21歸檔. 喺2020-07-21搵到.
7. ↑  〈30人加入民陣大隊 舉港獨標語喊「以死相搏」 3港獨組織結伴遊行 警緊隨拍攝〉. 《明報加西版》. 2018-10-02.
8. ↑  〈【十一遊行】市民舉港獨標語　被警方阻進公民廣場　雙方一度爆衝突〉. 《立場新聞》. 2018-10-01. 原著喺2021-12-29歸檔. 喺2022-01-05搵到.
9. ↑  〈香港當局阻撓港獨人士參加集會｜民眾成功護送進場〉. 《本土新聞》. 2018-10-02. 原著喺2020-07-21歸檔. 喺2020-07-21搵到.
10. ↑  〈就「十一遊行」終點集會發生衝突事件聲明〉. 《民間人權陣線》. 2018-10-01.
11. ↑  〈有關元旦遊行安排之聲明〉. 《民間人權陣線》. 2018-12-29.
12. ↑  〈【十‧一遊行】民陣批政府「篩選」示威者 為言論自由「亂劃紅線」〉. 《香港蘋果日報》. 2018-10-01. 原著喺2021-02-12歸檔. 喺2020-09-06搵到.
13. ↑  〈十一遊行持「港獨」標語禁進公民廣場續受批評〉. 《自由亞洲電台》 (臺灣中文). 2018-10-03. 原著喺2021-02-12歸檔. 喺2020-09-06搵到.
**李天一**（粵拼：lei5 tin1 jat1；1996年4月25號—），又名**李冠豐**，北京人，中國人民解軍總政歌舞團歌唱家李雙江同夢鴿個仔。因為李天一打人事件（2011年）同李天一輪姦女子事件（2013年）而出名。有網友爆料話李天一因為鍾意玩弄90後女子而被譽為「海淀銀槍小霸王」。

生平
--

1996年，李天一喺北京市出世。早年佢先後喺北京海澱區中關村第三小學、中國人民大學附屬中學、美國沙特克聖瑪麗學院冰球學校（Shattuck-St. Mary's School）讀書。4歲嗰時，李天一開始學鋼琴，師從中央音樂學院鋼琴教授韓劍明。5歲嗰時，李天一成為中華人民共和國申奧大使。8歲嗰時，李天一開始學書法，師從清華大學教授方志文。10歲嗰時，李天一加入中國少年冰球隊。

2011年9月，網友爆料李天一帶人強姦其家庭教師、新航道英語教師李景華，後來李天一老母夢鴿出面畀其班級各科目老師打電話拉關係壓落來，呢件事不了了之。

2011年9月6日晚黑，向海澱某社區門口，一對業主夫妻向開車拐入南門嗰時，被一部無牌寶馬同一部奧迪司機打，重嗌「誰敢打110」。經過核實，寶馬司機年齡21歲，無車牌，係李雙江忌子李天一。李雙江8日晏晝去醫院探傷者重含淚道歉。傷者拒不私了。

2011年9月，渠因為無證駕駛寶馬車重打人被教養1年，2012年9月放咗出來，懷疑改名李冠豐。2013年2月21日晚黑，李天一又被指涉及一單惡劣輪姦案，被海淀公安分局刑事拘留，同年底被判監十年。

獎項
--

* 全國希望杯青少年兒童鋼琴比賽二等獎
* 中國作品演奏獎
* 全國少兒鋼琴比賽金
* 第八屆北京鋼琴藝術節優秀演奏獎

參考
--

1. ↑  李雙江之子涉嫌輪奸案 互聯網檔案館嘅歸檔，歸檔日期2013年5月23號，.，亞太日報，2013年7月10號
2. 1 2  〈網友爆料李天一愛玩弄女性 備受溺愛獲不雅綽號〉 (中國中文). 騰訊網. 原著喺2013年2月25號歸檔. 喺2013年2月22號搵到.
3. ↑  〈組圖：李雙江兒子李天一 5歲就成最小申奧大使〉 (中國中文). 騰訊網. 原著喺2011年11月12號歸檔. 喺2011年9月8號搵到.
4. ↑  〈傳李天一曾率人強姦家教 事件被李家壓下〉 (中國中文). 網易. 原著喺2013年2月22號歸檔. 喺2013年2月23號搵到.
5. ↑  〈夢鴿指使李景華編違心文章封眾口 宋祖德以人格爆料〉 (中國中文). 荊楚網. 原著喺2013年2月26號歸檔. 喺2013年2月23號搵到.

出面網頁
----

* 李天一輪奸案專題，騰訊網
**張偉文**（英文：**Donald Cheung Wai Man**，1952年12月21號—）係香港男歌手，喺香港出世。佢近年除咗重新推出唱片以後，重搞咗好多場演唱會，專門演唱所有香港舊時嘅經典流行曲。

佢聲線係以渾厚磁性同埋溫柔深邃出名。喺1978年，佢喺無線業餘歌唱大賽入面以一首《離別的叮嚀》勇奪冠軍，半年後同永恆唱片簽成合約，正式踏上星途。喺 78 至到 82 年間，佢總共推出咗 6 張個人大碟，成績唔錯，銷量最高嘅一張曾經賣過三十萬張（不計海外市場），榮獲十大金曲獎，佢亦都得到『工廠妹王子』嘅稱號。

1985年，佢放棄台前演出轉咗去幕後發展，開始咗18年嘅和音生涯，曾經擔任歌手汪明荃、張國榮、許冠傑、譚詠麟、林子祥等嘅和音，有『和音界天王』嘅稱號。多年嚟佢知名不衰嘅金曲，譬如《離別的叮嚀》（安平追想曲/離別再叮嚀）、《我是痴情無限》、《再會了，野茉莉》、《故鄉的雨》、《大內群英續集》等等都喺香江廣泛流傳，因為佢把聲溫柔迷人，真係好難有人可以勁過佢，所以又俾傳媒加以『靚聲王』呢個美譽。

2003年，佢推出咗《唱好女人》個人專輯，銷量達到白金，趁住個勢喺香港伊利沙伯體育館舉行咗四場 "唱好女人演唱會"，場場爆滿。第二年再舉行咗"04 好聽演唱會"，事業達到高峰，趁住勢頭大好舉行咗2005年嘅 "唱好自己演唱會"。呢幾場演唱會都掀起熱潮，可以話每次都冇位淨，兼且佢推出嘅唱片幾乎全部大賣，搞到佢呢位『靚聲王』喺退居和音之位沉寂咁多年之後，超快用復出之實力派歌手嘅身份紅翻晒，攞到大量中年人士同經典金曲歌迷嘅熱烈支持。佢專屬嘅張偉文歌迷會亦喺2005年正式成立埋添。

喺2007年，重第一次用個人演唱會踏足香港體育館舉行演唱會，但佢喺新城電台表示希望係27歲踏足。

佢曾經接受過兩次腰椎手術，近年以輪椅代步兼長居深圳。

參考資料
----

1. 1 2  〈專訪丨張偉文連跌十次記憶變差 看透生老病死：只要死得唔辛苦〉. 《香港蘋果日報》. 2021-02-19. 原著喺2021-06-21歸檔. 喺2021-05-19搵到. `{{cite news}}`: Unknown parameter `|dead-url=` ignored (`|url-status=` suggested) (help)
2. ↑  〈開腦手術後失憶　張偉文留醫被綁：當我黐線〉. 《東網》. 2019-07-30. 喺2021-01-17搵到.
3. ↑  〈【張偉文專訪】電動輪椅翻車引致腦積血 張偉文難敵友情長留香港〉. 《明周娛樂》 (美國英文). 2019-09-13. 原著喺2019-12-28歸檔. 喺2019-12-28搵到.

出面網頁
----

* 張偉文喺環星娛樂官方網站上面嘅簡介
* 張偉文喺互聯網電影資料庫嘅資料（英文）
* 張偉文喺香港影庫嘅資料（香港繁體）

|  |  |
| --- | --- |
| 權威控制 | 
* MusicBrainz: fdd94e9e-cbab-4c0b-8622-c8cc39be79ea

 |
**羅鷹石**（英文：**Lo Ying Shek**，1913年—2006年9月1號）係香港地產商鷹君集團嘅創辦人，廣東普寧泗竹埔村人。

佢同老婆羅杜莉君生咗6仔3女，包括二仔羅旭瑞（百利保控股主席）、三仔羅嘉瑞（香港創業板之父）、四仔羅康瑞，三個都係香港地產商人。

羅鷹石阿爺喺大清年代已經到泰國做工，所以羅鷹石7歲嗰時亦跟阿爸到泰國生活，做雜貨布疋買賣，賺咗一筆錢。1938年佢帶住三萬元返香港，初時喺南北行做洋雜生意，連廣東話都唔識。到1956年，見內地難民大量湧入，於是搞地產，一年內賺十萬蚊，豐厚利潤令佢決心大搞。1963年成立鷹君，好快就壯大，成為一線地產商。

鷹君助理董事李澄明形容羅鷹石為人純樸，熱愛工作，過身前十年雖然半退休，但每日仍然按時返工。羅嘉瑞亦會定時向佢匯報公司事務，大事一定同老人家商量。老婆羅杜莉君85歲都重係公司董事。佢哋兩公婆白手興家。

羅鷹石平日最鍾意行山、睇書、寫書法。逸東軒就掛住佢嘅墨寶。雖然家財億萬，但羅鷹石出入冇保鑣跟身，着衫樸素、飲食簡單，喺街度同平常老人家冇分別。據鷹君員工所講，佢對公司上下相當客氣，從來唔發脾氣或呼喝下屬。

羅鷹石家教甚嚴，但深得仔女敬重。雖然1980年代羅旭瑞敵意收購鷹君旗下富豪酒店及百利保，令人以為他們兩父子不和，但李澄明話一切事過境遷，羅家一家人經常一齊食飯，絕無芥蒂。

睇埋
--

* 羅鷹石家族
* 鷹君集團
* 世紀城市國際
* 瑞安建業
* 新福港

參考
--

1. ↑   YouTube上面嘅【中環人語】出世紙露玄機 鷹君六子身世揭秘

出面網頁
----

* 文匯報《羅鷹石舉殯，官紳名流致祭》
* 潮州富豪羅鷹石家族[*失咗效嘅鏈*] 蘋果日報李八方
2006年世界電信展標誌
**2006年世界電信展**（**ITU Telecom World 2006**）係國際電信聯盟（ITU）舉辦嘅全球大型通信科技展覽，喺2006年12月4日至到12月8日期間喺香港亞洲國際博覽館舉行。

世界電信展係全球電訊業最重要嘅活動，每三至四年舉辦一次。自從1971年第一次喺瑞士日內瓦舉辦以嚟，一直都未試過喺其他城市舉行，所以哩一次展覽可以講係國際電信聯盟破天荒地第一次喺日內瓦以外地方舉行嘅同類活動。

中華人民共和國政府為咗大力支持哩一次展覽，決定停辦喺2006年所有中國國內同埋國外嘅通訊展，並且由中國郵電器材集團統籌中國大陸企業去香港參展。跟據香港政府估計，屆時全球各地嘅電訊業，包括部長級官員、買家、賣家，都會雲集展館，預計會吸引超過十萬名旅客去香港參觀，帶嚟超過12億港元嘅直接經濟收益。

展覽詳情
----

2006年世界電信展嘅宣傳旗幟
活動分為展覽會同埋論壇兩個部分。喺展覽會，業界人士可以展示嶄新嘅設備、服務或者技術；而論壇就會為參加人士提供溝通途徑，畀佢哋可以就政策同規管、主要科技、商業應用系統同營商環境等等嘅重要事項進行討論。

地面電視廣播節目
--------

為咗配合哩一次展覽，主辦單位喺展覽之前邀請電視廣播有限公司（無綫電視）做主辦城市特別媒體夥伴。無綫電視將每日論壇嘅嘉賓講話輯錄成為電視節目《2006世界電信展》，並且喺展覽期間喺佢哋嘅翡翠台、明珠台同無線收費電視嘅新聞二台播出。國際電信聯盟亦都自己設立電視頻道，將會議同展覽內容，透過Now寬頻電視傳送去到部份裝有Now嘅酒店。

播放時間（GMT+8）：

* 翡翠台：2006年12月4日（0015-0100）；12月5日至12月8日（0130-0215）
* 明珠台：2006年12月4日至12月8日（0800-0900）
* 新聞二台：2006年12月4日至12月8日直播

相關嘅文章
-----

* 國際電信聯盟
* 世界電信展

外面嘅連結
-----

* 2006年世界電信展官方網頁（英文）
* 2006年世界電信展香港網頁



|  |  |
| --- | --- |
| Stub icon | 呢篇電訊文係楔位文。歡迎幫維基百科擴寫佢。睇 • 論 • 改 • 歷 |
2007年匈牙利有班男女喺度著住民俗服飾跳查達斯
一首查達斯音樂；留意首音樂喺中途突然間變快咗
**查達斯**（英文：**Czardas**；匈牙利文：**Csárdás**；英文讀音：[ˈtʃɑːdæʃ]），又或者譯**查理達斯**，係源自18世紀匈牙利嘅一種民間舞曲同民俗舞，通常係攞嚟喺社交場合嗰度男女成雙成對噉跳嘅。喺節奏上，一首查達斯嘅音樂會用 2/4 或者 4/4 拍號，帶有切分音（指有啲段會特登唔跟原有嘅拍子），最大特徵係開頭速度（lassú）好慢，跟住速度會突然間變快（friss）。

查達斯喺東歐相當有影響力，仲有影響到第啲舞種：例如查達斯有喺1870年首演嘅芭蕾舞劇《歌碧麗亞》（Coppélia）嗰度出現；喺芭蕾舞入面，查達斯係一啲初頭速度慢，跟住速度突然間變快嘅舞段；除此之外，芭蕾舞查達斯仲會為咗突顯返呢種舞嘅東歐起源，而加入少量嘅東歐民俗舞嘅舞步喺裏面，而且喺服裝上，排舞師編查達斯嗰陣好興要啲舞蹈員著東歐嘅民俗服飾嚟跳。

音樂特性
----

下圖係查達斯嘅典型節奏：

睇埋
--

* 《匈牙利舞曲》
* 《歌碧麗亞》
* 芭蕾舞

參考資料
----


維基同享有多媒體嘅嘢：  
**Csárdás**

1. ↑  Lafex, A. E. (2013). *Reviving Ballet in the Nineteenth Century: Music, Narrative, and Dance in Delibes's Coppélia* (Doctoral dissertation, University of Kansas).
2. ↑  Blatter, Alfred (2007). *Revisiting music theory: a guide to the practice*, p. 28.
**2018年愛爾蘭憲法公投**喺2018年5月25號舉行，呢次公投會就憲法修正案進行表決。

結果有66.4%選票支持廢除禁止墮胎嘅憲法條文。

背景
--

將墮胎定為刑事罪嘅做法最早源於英治時期嘅《1861年侵害人身罪法案》。該法案第58同59條規定：以任何方式終止自己嘅妊娠，或者向他人提供終止妊娠嘅藥物，都係刑事罪行。1983年，喺保守派組織「生命權修憲運動」（Pro-Life Amendment Campaign）嘅大力推動下，愛爾蘭選民通過全民公投通過徂「保護母體內之胎兒之生命權」嘅《第八修正案》，以憲法修正案嘅形式確定徂墮胎嘅非法性。

而家愛爾蘭於大部分嘅情況，包括胎兒畸形同埋因姦成孕之類，都唔會批准墮胎，只有響孕婦生命受到威脅嗰陣，先可以做手術放棄懷孕。搞到當地有數以千計嘅女人會到外國又或者上網買藥響屋企墮胎。

愛爾蘭總理利奧·華拉德卡形容，今次公投係困難嘅決定，因為事件存在灰色地帶，要攞到孕婦同埋未出生胎兒嘅權利。而執政黨亦都會草擬立法條文，建議放寬針對懷孕唔夠12個星期就墮胎嘅相關規定。。

公投問題
----

今次公投嘅目的係廢除《第八修正案》，並且修正《愛爾蘭共和國憲法》第四十條第三節。經過下議院辯論通過，提交全民公投嘅修正條文如下：愛爾蘭蓋爾文版本係：

> ***Féadfar socrú a dhéanamh le dlí chun foirceannadh toirchis a rialáil.***
> 
> 

英文版本係：

> ***Provision may be made by law for the regulation of termination of pregnancy.***
> 
> 

譯成中文嘅意思係：

> ***法律可制訂條文，以規範終結妊娠之事宜。***
> 
>

參考資料
----

1. 1 2 3 4  （繁體中文）愛爾蘭五月公投決定是否改革墮胎政策，香港電台，2017年1月30號。
2. ↑  "Offences Against the Person Act 1861 c. 100 (Regnal. 24\_and\_25\_Vict) Attempts to procure Abortion". Legislation.gov.uk. 喺2018-05-26搵到.
3. ↑  "The Eighth Amendment". RepealEight.ie. 原著喺2018-05-26歸檔. 喺2018-05-26搵到.
除非特別寫明，否則本文所有時間都係以UTC+8時間為準。

**2020年珠江口地震**（又叫：2020年珠海地震）係2020年1月5號上晝6點55分喺珠江口發生嘅地震。震中喺北緯22.08度，東經113.86度附近（廣東珠海香洲區海域），強度係3.5級。另外，喺同年4月22號上晝11點35分再次喺珠海海域發生地震，震中喺北緯22.05度，東經113.41度附近（廣東珠海金灣區蓮塘灣附近海域），強度係2.2級。

概述
--

喺1月5號地震，有市民喺睡夢入面驚醒，東涌、屯門、大埔等區域有居民報告感覺到地震，亦包括市區如石硤尾同九龍塘。

喺4月22號地震，澳門同珠海橫琴、金灣區一帶震感比較明顯。

1月份地震影響地區
---------

### 中國大陸

#### 廣東

廣東省應急管理廳表示，1月5號地震震央同最近陸地距離約30公里，震源深度12公里，之後錄到2次餘震，冇明顯嘅海嘯波同潮位變化。近幾日原震區發生4級以上地震可能性唔大。

### 香港

香港天文台喺2020年1月5號上晝7點10分發出本地有感地震報告，指收到市民報告表示感到地震，做緊分析，當有進一步資料嗰陣就會盡快公布；上晝7點50分，更新本地有感地震報告，據初步分析，震中距離香港嘅西南約41公里，方位232度，有市民同天文台報告表示感受到呢次地震；上晝8點50分，更新本地有感地震報告，指收到超過1200個市民報告，表示感受到呢次地震，震動維持幾秒。初步分析顯示香港嘅地震烈度係修訂麥加利地震烈度表嘅第IV（四）度，即懸掛嘅物件擺動、門、窗、碗碟發出響聲。

香港一個月前喺長洲亦發生過地震，震央同今次地震相隔近25公里。香港天文台高級科學主任陳世倜表示，長洲地震同今次相隔一個月，兩次都係弱地震，香港唔喺活躍嘅地震帶，好難判斷兩者有關連。至於近期會唔會再有香港有感地震，佢話地震嘅隨機性較高，數據上睇唔到日後地震會唔會變得密。

### 澳門

2020年首次地震發生喺上晝6點55分，有住喺雀仔園同黑沙居民話，上晝近7點，喺客廳感到左右搖擺，震感同平時重型車輛經過時嘅震動唔同，歷時大約1到2秒。本澳氣象局初步分析，震央距離本澳約30公里，呢次係2001年以嚟錄得最近本澳嘅地震。

4月份地震影響地區
---------

### 中國大陸

#### 廣東

珠海市科技創新局話，喺4月22號11點35分01秒，喺廣東珠海金灣區蓮塘灣附近海域（北緯22.0度，東經113.4度）發生M2.2級地震，深度11千米。由於呢次震級較細，唔會對市民正常生產生活造成影響，大家唔使咁驚。而家，該局主要接到喺橫琴嘅高樓層居民嘅反饋，暫時未收到其他地區人員反映。而家，珠海未收到人員傷亡同財產損失報告。

### 香港

香港天文台再喺2020年4月22號下晝2點17分發出本地有感地震報告，據香港天文台嘅初步分析，2020年4月22號上晝11點35分廣東珠海附近發生一次2.2級地震，震中喺北緯22.04度，東經113.41度附近，即香港天文台嘅西南偏西約84公里。

香港天文台收到兩個市民報告，表示感受到呢次地震，震動維持幾秒。初步分析顯示本港嘅地震烈度係修訂麥加利地震烈度表嘅第II（二）度，即喺樓宇上層或合適位置，同埋喺靜止緊嘅人有感。

### 澳門

澳門氣象局表示，喺4月22號11點35分06秒，震央喺澳門西南約21公裏海域發生地震。呢次係氣象局今年第二次錄得喺澳門100公里範圍內、震級2.0或以上嘅地震。澳門唔少喺室內嘅市民都感受到震動，氣象局亦喺嗰日截止下晝2點夾埋收到超過15個市民電話查詢。

參考資料
----

1. ↑  香港電台 (2020-01-05). 〈本港附近錄得3級以上有感地震　多區有市民報告天文台〉. 《香港電台》. 香港電台. 香港電台. 原著喺2020-01-14歸檔. 喺2020-01-05搵到.
2. ↑  香港電台 (2020-01-05). 〈珠海香洲區海域錄得3.5級地震　本港多人報稱有震感〉. 《香港電台》. 香港電台. 香港電台. 原著喺2020-01-14歸檔. 喺2020-01-05搵到.
3. ↑  香港電台 (2020-01-05). 〈本港附近錄得有感地震　多區有市民向天文台報告〉. 《香港電台》. 香港電台. 香港電台. 原著喺2020-01-14歸檔. 喺2020-01-05搵到.
4. ↑  香港電台 (2020-01-05). 〈天文台稱中國東南部近岸3.4級地震　市民感輕微搖晃〉. 《香港電台》. 香港電台. 香港電台. 原著喺2020-01-14歸檔. 喺2020-01-05搵到.
5. ↑  香港電台 (2020-01-05). 〈本港西南海域清晨發生3級地震　香港珠海深圳震感明顯〉. 《香港電台》. 香港電台. 香港電台. 原著喺2020-02-27歸檔. 喺2020-01-05搵到.
6. ↑  香港電台 (2020-01-05). 〈天文台接獲逾1200名市民報告稱感受到3.4級地震〉. 《香港電台》. 香港電台. 香港電台. 原著喺2020-01-14歸檔. 喺2020-01-05搵到.
7. ↑  〈地震報告〉. *www.hko.gov.hk*.
8. ↑  〈地震報告〉. *www.hko.gov.hk*.
9. ↑  〈地震報告〉. *www.hko.gov.hk*.
10. ↑  香港電台 (2020-01-05). 〈上月長洲曾有地震　天文台稱難判斷與今早地震有關連〉. 《香港電台》. 香港電台. 香港電台. 原著喺2020-01-14歸檔. 喺2020-01-05搵到.
11. ↑  admin. 〈香洲海域發生3.5級地震 | 巿民日報〉 (美國英文). 原著喺2020-09-19歸檔. 喺2020-04-24搵到.
12. ↑  〈珠海金灣近海發生地震！多名網友反映有震感\_南方網〉. *news.southcn.com*. 原著喺2020-04-26歸檔. 喺2020-04-24搵到.
13. ↑  〈地震報告｜香港天文台(HKO)〉. *www.hko.gov.hk*. 喺2020-04-24搵到.
14. ↑  力報. 〈珠海海域昨2.2級地震 本澳有震感 當局接15市民電詢〉. 《力報》. 喺2020-04-24搵到.

連出去
---

* 1979年以來的本地有感地震Wayback Machine嘅版面存檔備份
* 1979年以來本地有感地震的烈度分佈Wayback Machine嘅版面存檔備份
**2022年2月1號越南男子足球代表隊對中華人民共和國男子足球代表隊賽事**喺2022年2月1號夜晚喺越南河內嘅美亭國家體育場舉行，係場2022年FIFA世界盃嘅亞洲區十二強資格賽，由越南國家男子足球代表隊對中國國家男子足球代表隊。

賽前國際足球協會嘅世界排名入面，中國國家男子足球代表隊排第74位，而越南國家男子足球代表隊排第100位。賽前，中國國家男子足球代表隊從1997年5月25號首次對陣越南男足開始，唔理係主場定作客，從嚟未輸過畀越南國家男子足球代表隊。

最後，越南國家男子足球代表隊喺呢場比賽以3-1擊敗咗中國國家男子足球代表隊；令後者提早兩輪無緣世界盃賽場。對越南國家男足嚟講，係喺國際A級賽事廿四年半以嚟，第一次擊敗中國國家男足。對中國國家男足嚟講，亦係繼1985年5月19號中華人民共和國足球代表隊對香港足球代表隊賽事同2013年6月15號中華人民共和國足球代表隊對泰王國足球代表隊賽事之後嘅第三場恥辱性輸波。

賽後，喺越南當地，舉國慶祝第一次擊敗咗中國國家男足嚟慶祝農曆大年初一；喺中國大陸，傳媒多數以「恥辱」嚟形容呢場比賽入面中國國家男子足球代表隊嘅表現，甚至有波迷喺賽後試過揼爛電視同鬧球員淨識大花灑。

參考資料
----

1. 1 2  FIFA ranking: February 2022 probable ranking
2. 1 2  China PR national football team: record v Vietnam
3. ↑  "Kết quả Việt Nam 3-1 Trung Quốc: Chiến thắng lịch sử". VietNamNet. 2022-02-01.
4. ↑  〈1-3！国足惨败，队史首次输给越南队+无缘世界杯，范志毅预言成真〉. 《侃球部落》. 搜狐. 2022-02-01.
5. ↑  "Đội tuyển Việt Nam thắng Trung Quốc 3-1, tạo nên cột mốc lịch sử". Báo Quân đội nhân dân. 2022-02-01.
6. ↑  "CĐV ăn mừng chiến thắng trước tuyển Trung Quốc". Zing NewsTri thức trực tuyến. 2022-02-01.
7. ↑  "CĐV quá khích chạy xuống sân ăn mừng cùng ĐT Việt Nam sau trận thắng Trung Quốc". VOV. 2022-02-02.
8. ↑  〈越南为何3-1羞辱国足？陈戌源2个无礼行为羞辱越南，网友骂声一片〉. 《时刻足球》. 搜狐. 2022-02-03.
9. ↑  〈1比3惨败越南无缘世界杯　中国球迷崩溃砸电视〉. 東方ONLINE. 2022-02-02.
**提示：**呢篇文講嘅唔係**C++**或**C §**。
C程式語言嘅標誌
**C程式語言**係一隻電腦程式語言，通常淨係叫**C**。佢係丹尼士列奇（Dennis Ritchie）響1970年代作畀Unix操作系統用嘅。因為佢兼具高低階語言特徵，所以用途廣泛：由底層操作系統到上層唔同軟件，都可以用C嚟寫。

設計
--

C語言設計目標係提供一種能以簡易嘅方式編譯、處理低階記憶體、產生最少嘅機械碼同啲唔需要任何執行環境支援就行到嘅程式語言。縱使C語言有咗好多低階處理嘅功能，但喼住良好跨平台嘅特性，以一個標準規格寫出嘅C語言程式可以喺第啲電腦平台上進行編譯，甚至有埋啲嵌入式處理器同埋超級電腦嘅作業平台。

概述
--

### 特性

* C語言係個有結構化程式設計、有變量作用域（variable scope）同遞迴功能嘅程式語言。
* C語言傳遞參數均係以值傳遞，仲可以傳個指針。
* 唔同嘅變數類型可以用結構體（struct）組合埋。
* 得32隻保留字（reserved keywords），令變量、函數命名彈性啲。
* 部份嘅變量類型轉得，例如整型同字符型變量。
* 透過指標（pointer）等C語言易啲低階控制記憶體。
* 編譯預處理（preprocessor）畀C語言嘅編譯更具彈性。

語法
--

### Hello World 程序

下面係一個輸出設備（stdout）印串字 "Hello, world!" 出嚟嘅簡單程式，通常係初學程式語言嗰陣嘅第一個程式：

```
#include <stdio.h>

int main(void)
{
 printf("Hello, world!\n");
 return 0;
}

```

### 了解

C語言由函數同變量組成，函數就似係Fortran入面嘅子程序同函數。
C嘅程序從 `main` 開始行。`main()` 函数會調用同控制第啲函數嚟做嘢，例如上面嘅`printf`。程式員可以自己寫函數，或從庫中調用函數。喺上面嘅`return 0;`令到`main()`畀返個值去調用程序嘅殼層，表明程序成功行完。

一個C語言嘅函數由返回值、函數名、參數列表同函數體組成。函數體嘅語法同啲複合句一樣。

### 複合句

C語言複合句嘅格式係：

```
{
 語句;
 語句;
 /\* ... \*/
}

```

複合句可以令幾句語句喺文法上變成個語句。

有時複合句係必須嘅，唔用就會產生錯誤。好似用循環語句，萬一有幾句嘢，最好用返括號將佢哋合併做句複合語句。冇複合語句，系統就齋睇第一個分號前嘅內容做成個循環體。

需要注意嘅係，部分C編譯器並唔撐喺任意位置度用複合句。

### 條件句

C語言有兩種條件句形式，分别係if同switch。

If 嘅格式係噉：

```
if(算術式) // 萬一
 語句; 
// 仲有時會else：
else // 否則
 語句;

```

算術式嘅值如果唔係零就代表條件係真；如果條件係假嘅，程式會跳過if度嘅語句，直接行之後嘅語句。但係如果if後面有else而條件係假嘅話，程式會跳去else度執行。if同else後面嗰句可以係第個if語句。有呢種套疊式嘅結構先有更複雜嘅邏輯控制流程。喺一般情況下，else實同最近嘅if成啤，所以會成日用啲括弧**{}**越過呢個限制。比較下面兩種情況：

```
if(論理式)
 if (論理式)
 語句; 
 else
 語句;

```

```
if(論理式A)
{
 if(論理式B)
 語句;
}
else 
 語句;

```

要注意依度嘅縮進同換行齋係方便啲嚟讀。編譯器唔識依啲縮進層級估個 if 同 else 對應嘅關係。

switch通常用响對幾種有明確值嘅條件。佢要求嘅條件值通常係整數或者字元。同switch搭配嘅條件轉移係case。控制程式會跳到滿足條件嘅case一直向下執行，直到語句完曬或者撞到break。通常用到default將第啲例外嘅情況包埋。如果switch語句入面有唔成立嘅條件，控制程式會跳去default行；冇咗default，就會直接行下句語句。switch係可以嵌套嘅。

```
switch 個值出嚟
{
 case A:
 case B:
 語句段一; // AB都行緊
 // 第啲句…
 break; // 跳到去 switch 最後嗰度
 case C:
 語句段二;
 break; 
 default: // 唔係A、B、C嘅會嚟伊度
}

```

If句式可以省略成噉：

```
// 算術式?值1:值2;
// 如:
 a = b>c ? b : c // 如果變數b嘅值大過變數c就將變數b嘅值俾哂變數a

```

### 循環句

C語言有三種循syntaxhighlight句：

```
do
 語句;
while(判斷式); 

// 同:

while(判斷式) 
 語句;

// 同:

for(初始化;判斷式;算術式)
 語句;

```

喺while同for入面，語句不斷行直到判斷式嘅值係零。喺do...while語句入面，循環仲會先行一次。呢三種循環結構可以互相轉化：

```
for(初始化;判斷式;算術式)
 語句;

```

如果**語句**冇用continue語句，就相當於

```
初始化;
while (判斷式) {
 語句;
 算術式;
}

```

當循環條件一直係真嗰陣，就會產生無窮迴圈。

### 跳轉句

跳轉句包括四種：goto、continue、break同return。

```
goto 標記;

```

goto語句係無條件轉移句，標記一定要喺當前函數嘅定義，要用標記:嘅格式定義。程式會跳到去標記度繼續執行。由於goto難讀啲，所以對新手嚟講係少用啲。GCC 編譯器拓展撐對指針goto同埋宏內嘅goto，一定程度上增強咗goto嘅可讀性。

continue語句用喺迴圈句入面，作用係完哂前一輪嘅迴圈，即刻開始下一輪迴圈。

break語句用喺迴圈句定switch入面，作用係完咗當前迴圈，跳出循環體外繼續行。但係break跳得一層迴圈。要跳出多重迴圈嗰陣，可以用goto令至程式更為簡潔。

當一個函數行完，要俾返回值嗰陣用return。return可以係個運算式或變數。如果return後面冇值就會乜都唔俾。

C語言嘅變種
------

* C++
* Objective-C
* C Sharp

參考資料
----

1. ↑  Brian W. Kernighan and Dennis M. Ritchie (1988). *The C programming Language* (英文). Prentice-Hall. ISBN 0-13-110362-8. In C, all function arguments are passed ``by value.
**Campaign setting**kem6 ping1 set1 ting4 係角色扮演遊戲上嘅一個概念，指一個想像中畀玩家冒險嘅虛構世界。

概論
--

睇埋：檯上 RPG同冒險 (RPG)
一場檯上 RPG 冒險會有素材。呢啲素材通常係由出版隻遊戲嗰間公司整嘅，不過有啲 GM 又會自創冒險素材。而無論啲素材係點嚟嘅，GM 喺冒險開始嗰陣，都要攞住佢手上啲素材，向班玩家敘述場冒險嘅背景資訊，會對住班玩家講類似以下噉嘅嘢：

**GM**：你哋係一班冒險家，有日你哋嚟到一座出嗮名有魔法嘅森林，座森林裏面住滿嗮各種嘅仙子同異獸。有傳言話，近排魔法森林深處有股黑暗力量喺度作怪，搞到有股令啲嘢腐敗嘅力量慢慢噉周圍散佈。你哋而家想進入呢座森林，解開呢個謎團。
或者

**GM**：你哋係一班冒險家，有日你哋嚟到呢條叫**巴羅維亞**（Barovia）嘅村仔度。你哋撞到兩個細路，一對好細個嘅姐弟。兩個細路開口要求，想你哋幫佢哋趕走佢哋屋企地牢入面嘅一隻『怪獸』。你哋諗都唔諗就應承幫佢哋解難，但你哋一行入間屋度，就發覺自己出唔返去...

睇埋
--

* 奇幻
* 背景設定
* 世界創建

參考資料
----

1. ↑  D&D: Need An Adventure In A Hurry? Here Are 60 One-Page Adventures.
2. ↑  Best Intro Adventures For D&D 5e, Ranked. *The Gamer*.

| * 睇
* 傾
* 改
角色扮演遊戲（RPG） |
| --- |
|  | **主要種類**
* 桌上 RPG
* 真人 RPG
* 電子 RPG（MMORPG）
* 網上文字 RPG
 |  |
| **重要概念**
* 創建角色
* 經驗值同能力值
* 玩家角色同 NPC
* 冒險同 campaign（Setting）

* GM
* RPG 系統
* RPG 理論（GNS 理論）
* RPG 詞彙
* RPG 史
 |
| **拉雜相關**
* 桌上遊戲
* 推想型故仔（奇幻同科幻）
* 世界創建
* 遊戲設計同遊戲研究

* 英維嘅 RPG 一覽同 RPG 設計師一覽
* 電子遊戲詞彙
* 電子遊戲類型一覽
* 收藏
 |
|  維基同享中有關角色扮演遊戲嘅資源類 |
**楚岫雲**（1922年9月30號—1980年1月14號）原名**譚耀鑾**，廣東東莞人，係粵劇演員、電影演員。1940年代，同譚蘭卿、衛少芳、上海妹並稱「粵劇四大名旦」。

生平
--

楚岫雲喺廣州出世，初時叫譚耀鑾。11歲拜巢雪舟爲師，又跟伍冉明學打翻學咗一年。14歲開始登台，由老豆改藝名「楚岫雲」。因爲唱功掂當，15歲就做到正印花旦，1938年，喺佢演嘅第一齣電影《梅知府》做女主角；同年10月，去香港入「太平」劇團同馬師曾同台做大戲。1939年入南洋電影公司，同鄺山笑合作拍《蕩寇志》、《八美圖》、《鍾無艷》，仲去美國、加拿大登台。1940年5月，返香港，應白玉堂邀請入「中華」劇團做第二花旦。1941年12月，薛覺先請佢入「覺先聲」劇團做正印花旦。之後去越南登台。1947年，由越南返廣州，入「非凡響」劇團，同何非凡喺廣州海珠大戲院連做300幾場《情僧偷到瀟湘館》，場場滿座。嗰時，楚岫雲經已同譚蘭卿、衛少芳、上海妹齊名，被譽為粵劇「四大名旦」。

1949年，入「永光明」劇團，同呂玉郎合作做《可憐女》、《淒涼姐妹碑》、《紅娘子》、《嫦娥奔月》，又做過《林衝休妻》。1955年9月至到1956年6月，同馮俠魂拍檔連做三百場《牛郎織女》，亦場場爆滿。1964年之後，身子太差無再登台。1970年代尾，喺廣東省青年粵劇團教學生。1980年1月14號，因爲肺癌過身。

電影
--

* 梅知府（1938年）
* 風流債（1938年）
* 梅開二度（1939年）
* 十二寡（1939年）
* 鍾無艷（1939年）
* 竹織鴨（ 1939年）
* 生武松（1941年）
* 蕩寇志（1941年）
* 醋淹藍橋（1941年）
* 國難財主（1941年）
* 八美圖（1941年）
* 黑衣怪人（1942年）
* 殺人小姐（1946年）
* 蕩寇志（1947年）
* 劉金定斬四門（1948)年）
* 夏迎春（1948年）
* 陳夢吉與荒唐鏡（1949年）
* 可憐女（1950年）

連出去
---

* 楚岫雲喺香港影庫嘅資料（香港繁體）
* 楚岫雲喺互聯網電影資料庫嘅資料（英文）

攷
-

1. ↑  〈粵劇正印花旦演員 楚岫雲〉. 戲曲文化網. 原著喺2021年5月12號歸檔. 喺2019年3月4號搵到.
2. 1 2 3  韓文臨 (2014年5月24號). 〈一代名伶楚岫雲〉. 《羊城晚報》. 鳳凰網.
3. ↑  譚子榮 (2014年7月26號). 〈也說我的姑姑楚岫雲〉. 《羊城晚報》. 鳳凰網.
蓮花嘅各種特性，畀古時嘅文人覺得佢好似一位君子噉。蓮花因而就有咗「花中君子」嘅美譽。
《**愛蓮說**》（粵拼：oi3 lin4 syut3）係北宋理學家周敦頤ji4寫嘅一篇議論文，顧名思義內容係講作者愛蓮花嘅情懷。依篇文短短哋，唔夠二百隻漢字，响21世紀初嘅大中華地區成日畀人攞嚟做教文言文嘅教材。

作者
--

内文：周敦頤
周敦頤（1017-1073），字**茂叔**，係《愛蓮說》嘅作者。佢係北宋哲學家，畀後世尊為宋明理學之祖，佢有多個弟子後嚟都成為咗出名嘅理學家。

粵音文言
----

《愛蓮說》原文係用文言寫嘅。原文如下，當中少見或者「唔跟常見嗰個音讀」嘅漢字標咗粵拼讀音。

> 水陸草木之花，可愛者甚蕃faan4；晉陶淵明獨愛菊。自李唐來，世人甚愛牡丹。予獨愛蓮之出淤泥而不染，濯zok6清漣而不妖；中通外直，不蔓不枝；香遠益清，亭亭凈植，可遠觀而不可褻玩焉。  
> 予謂：菊，花之隱逸者也；牡丹，花之富貴者也；蓮，花之君子者也。噫ji1！菊之愛，陶後鮮sin2有聞；蓮之愛，同予者何人？牡丹之愛，宜乎眾矣！
> 
>

粵文譯版
----

《愛蓮說》依篇文譯做現代粵語，可以噉理解：

> 水上陸上咁多種草木嘅花，得人鍾意嘅都幾多。晉朝嘅陶淵明淨係愛菊花。自從李氏唐朝起，世人就喜愛牡丹。我就唯獨鍾意蓮花由污泥生出嚟都唔受玷染，畀清水洗滌都唔顯得妖豔。（佢條梗）中間貫通外形挺直，唔牽牽連連亦唔枝枝節節，香氣傳播得遠又清新，筆直潔淨噉豎立喺水裡邊，（眾人）可以離遠觀賞但唔可以玩弄佢。  
> 
> 我就話：菊花，係花入邊嘅隱士；牡丹，係花入邊嘅富貴人家；蓮花，就係花入邊嘅君子。唉！愛菊花，喺陶淵明之後就好少可聽到；愛蓮花，有邊個同我一樣（有噉嘅情懷）？愛牡丹，當然就係最大眾！
> 
> 

|  |  |  |
| --- | --- | --- |
| 

|  |
| --- |
| 頤和園長廊上嘅彩繪—《茂叔愛蓮》 |
| 頤和園長廊上嘅彩繪—《茂叔愛蓮》  |

 |

睇埋
--

* 蓮花
* 暗喻
* 中古漢語

引述
--


維基文庫有原文：
**愛蓮說**

1. 1 2  愛蓮說，積累與感興 — 小學古詩文誦讀材料選編（修訂） （香港繁體）
中華基督教青年會必列者士街會所向樓梯街嘅外牆上有「青年會」三字
**香港中華基督教青年會必列者士街會所**，又叫**香港中華基督教青年會中央會所**同**香港中華基督教青年會必街會所**（英文：**Chinese YMCA of Hong Kong Bridges Street Centre**），係香港中華基督教青年會舊日嘅總部，喺香港上環必列者士街51號，而家會所服務有「必愛之家宿舍」、「必愛之家庇護工場」同以康體服務為主導嘅青少年服務。建築物喺1981年被列為香港二級歷史建築，並喺2009年12月18號改評為香港一級歷史建築。

史
-

香港中華基督教青年會必列者士街會所係由芝加哥YMCA會員起嘅，設計師Stattck and Hussey亦係嚟自芝加哥。會所喺1918年由施勳護督（Hon.Claud Severn, C.M.G.）主持啟用，成為當時香港中華基督教青年會總部，亦係香港第一個市民會堂同體育場館，會所裏面擁有當時最先進嘅康體設施，包括香港第一個室內泳池，以及設有懸空嘅室內鑊形跑道。會所高六層，用紅磚起成，融合中西建築風格，並受到芝加哥建築學派所影響，喺香港相當罕見。

1927年2月18號同19號，中國作家魯迅曾經喺會所禮堂裏面演講，主題係《無聲的中國》同《老調子已經唱完》。

1937年之後，會所被徵用做防空救護隊半山區A段總站，以收容超過一千名難民。香港日治時期，會所被日本當局嘅文教課徵用做日語同德語學校。香港重光之後，會所恢復做香港中華基督教青年會總部。

1966年，隨住喺九龍油麻地窩打老道嘅香港中華基督教青年會九龍會所完成重建，總部搬到嗰處，後來由於嚴重性飽和而被拆咗重起，原址仍保留做青年中心。之後，上層空間改做智障人士庇護工場同宿舍，外來人士冇得再入裏面參觀。

奠基石同捐款人士嘅名牌等歷史文物，而家仍保留喺會所嘅正門入口大堂牆上面。

出面網頁
----

* 中華基督教青年會
《**Fuck the Popo**》（中文譯名又嗌**屌狗**）係衍生自反逃犯條例修訂運動嘅一隻歌。由香港饒舌歌手JB作曲、填詞同演唱。

簡介
--

JB話寫呢隻歌係因為佢睇唔過喺反送中示威入面警察對付示威者嘅行為，所以寫咗隻歌嚟表達佢好嬲。

歌詞入面除咗粗口之外，提到香港警察具爭議性濫權嘅行為包括，隱藏自己制服上本來應該顯示嘅警員編號，同埋亂咁發射武器襲擊示威者。

另外，MV入面亦有太子站襲擊事件入面，香港警察襲擊市民嘅畫面，同埋唔同抗議活動嘅場面。

評價
--

正面
有網民認為呢隻粗口歌將家下香港發生嘅嘢用音樂精煉咁表達出嚟，係將流行文化最吸引人嘅地方發揮嗮出嚟。

負面
有媒體拍到喺公眾場合有唔少學生、年輕人聚埋一齊唱呢隻歌，俾一啲教育界人士同家長批評話唱粗口歌係敗壞道德。

睇埋
--

* Sing Hallelujah to the Lord

參考資料
----

1. 1 2  方嘉 (2019-11-22). 〈【FAN享會】越打壓越大聲！JB帶頭！與一眾敢言歌手Rap爆高牆！〉. 香港蘋果日報. 原著喺2021-03-20歸檔. 喺2021-03-18搵到.
2. ↑  熊文浩 (2019-06-26). 〈【逃犯條例】JB 好 lit ！出歌直斥警察濫權 尾段狗吠聲有得解〉. 香港01.
3. ↑  〈火力全開！多位香港 Rapper 創作反送中歌曲　斥警暴諷建制議員〉. 立場新聞. 2019-06-26. 原著喺2021-03-21歸檔. 喺2021-03-18搵到.
4. ↑  〈【商場大合唱】Fuck the popo〉. 熱血時報. 2019-09-12.
5. ↑  〈逾百校服生 狂唱粗口歌〉. 文匯報. 2019-09-16. 原著喺2021-03-20歸檔. 喺2021-03-18搵到.

連出去
---

* 《Fuck the popo》官方MV
電腦中咗GandCrab病毒（第三版變種）時，GandCrab.txt入面寫嘅內容。
**GandCrab**（病毒編碼：Win32.Troj.Gandcrab.ajcd.\*\*）係隻針對舊版Windows嘅勒索軟件病毒，亦係種類似蠕蟲病毒嘅黑客攻擊病毒，識得用系統漏洞去主動散播。呢隻軟件喺2018年1月27號開始發起大規模攻擊，有好多國家嘅電腦受影響。

個病毒識得利用RSA+AES混合加密形式，通過下載字體更新形式嚟呃用戶嘅達世幣。用戶一旦感染咗呢種電腦病毒，最先系統好似冇乜症狀，跟住每次入到桌面時發現有好多除\*.exe或\*.rar外包括相、文檔、視頻、壓縮包等文件類型加嗮密，兼後面加嗮GDCB或CRAB等其它類似亂碼嘅四字擴展名後綴。跟住有一個GandCrab.txt文件，入面寫嘅係要受害者畀錢換達世幣先至攞得返原先加咗密啲文件，而且原先加咗密啲文件唔可以通過手頭去掉俾病毒加嗮GDCB或CRAB等其它類似亂碼嘅四字擴展名後綴嚟恢復返。

後嚟喺2018年3月5號同2018年5月3號先後出現咗V2同V3嘅變種，其中V2版識用CC地址嚟叼安全分析人員兼多二維碼畀錢地址；而V3版雖然冇二維碼，但一旦中咗毒，系統識自動強制熄機兼將病毒加入開機啟動項，重新開機之後好難入到系統，而且桌面識變成黑屏，跟住GandCrab.txt文件同之前版本差唔多，但冇寫明勒索貨幣同金額係幾多。

參考資料
----

* Evolution of GandCrab Ransomware Acronis
* Ransom.GandCrab Symantec
歐羅嘅標誌
**歐羅**（Au1lo4）（**€**；ISO 4217代碼**EUR**），又叫**歐圓**（Au1jyun4）（Euro），出世嗰陣時係歐洲聯盟入邊十二個國家嘅通貨，呢十二個國家係奧地利、比利時、芬蘭、法國、德國、希臘、愛爾蘭、意大利、盧森堡、荷蘭、葡萄牙同西班牙，佢哋就合稱做**歐羅區**（Eurozone）。到而家已經有更加多嘅國家加入咗歐羅區。

1歐羅＝100歐仙（北話叫「歐分」）（cent）。

依家嘅歐圓通行情況：  

\* **藍色**：歐圓區（20國）  

\* **綠色**：承諾加入歐圓區嘅歐盟成員（6國）  

\* **豬肝色**：未加入歐圓區嘅歐盟成員（1國）  

\* **黃色**：有協議而通行歐圓嘅非歐盟地區（4國）  

\* **紫色**：無協議而通行歐圓嘅非歐盟地區（2國）

特點
--

内文：歐羅銀仔同歐羅銀紙
所有嘅歐羅銀仔正面都係相同嘅，標有硬幣嘅面值，就叫做「共同面（common side）」，而銀仔背面嘅公仔就係由發行國自行設計（national side）。君主立憲制嘅國家通常都會用佢哋君主嘅頭像，第啲國家就通常用佢哋國家嘅象徵。所有唔同嘅銀仔都可以喺所有地區度用，好似鑄有西班牙國王頭像嘅硬幣喺出咗西班牙以外嘅第啲使用歐羅國家仍然係法定貨幣。歐羅銀仔夾埋有8種：2歐羅、1歐羅、50歐仙、20歐仙、10歐仙、5歐仙、2歐仙同埋1歐仙。雖然2歐羅同2歐仙嘅硬幣一般唔喺芬蘭同荷蘭使用，但仍然係法定貨幣。

每種面額嘅歐羅銀紙嘅設計喺各個國家都係一樣嘅。歐羅銀紙一共係有7種：500歐羅、200歐羅、100歐羅、50歐羅、20歐羅、10歐羅同5歐羅。即使大面額嘅紙幣喺某啲國家並唔發行，但仍然都係法定貨幣。

泛歐自動實時清算系統（**T**rans-European **A**utomated **R**eal-Time **G**ross Settlement **E**xpress **T**ransfer System，TARGET）係一個喺歐羅發行以前就已經設立嘅歐洲範圍內大額交易清算系統。對於小額支付嘅一般規則係：喺歐羅區之內嘅轉賬視為國內轉賬，歐羅區內信用卡支付同ATM提款嘅費用同國內費用相同，票據畀錢，例如支票等，亦都係同國內一樣。

使用歐羅嘅國家
-------

目前官方使用歐羅嘅國家有奧地利、比利時、克羅地亞、塞浦路斯、愛沙尼亞、芬蘭、法國、德國、希臘、愛爾蘭、意大利、拉脫維亞、立陶宛、盧森堡、馬爾他、荷蘭、葡萄牙、斯洛伐克、斯洛文尼亞同埋西班牙。某啲歐羅區國家嘅海外領土，好似係法屬圭亞那、留尼汪、聖皮耶同密克隆、馬提尼克等等嘅地區都係使用歐羅。

摩納哥以前用法國法郎、聖馬力諾同梵蒂岡以前用意大利里拉，而兩者已被歐羅替代。根據佢哋同歐盟之間嘅協議，佢哋亦都可以代表歐盟鑄造歐羅硬幣。

安道爾以前用嘅法國法郎同西班牙比塞塔、黑山、科索沃以前用德國馬克，就算佢哋同歐盟之間冇咩法律上嘅協議畀佢哋用歐羅，但目前佢哋亦都將歐羅作為「實際嘅」通貨。喺2004年10月，安道爾開始同歐盟協商關於允許安道爾好似摩納哥、聖馬力諾同梵蒂岡一樣鑄造歐羅硬幣嘅協議。

好多以前匯率同歐洲貨幣掛鉤嘅貨幣，比如同葡萄牙埃斯庫多掛鉤嘅佛得角埃斯庫多，目前已經改為同歐羅掛鉤。目前歐羅喺佛得角已經被廣泛接受。而喺2004年11月，佛得角嘅首相喺一個葡萄牙舉行嘅會議上考慮將歐羅作為佛得角嘅正式貨幣。

2002年12月，朝鮮亦都用歐羅代替咗美金成為佢地對外流通同結算嘅主要貨幣，喺大部分黑市同埋以前使用美金嘅商店，歐羅亦已經代替咗美金。

總括嚟講，歐羅已經係31個國家同地區嘅官方貨幣，28個國家同埋地區嘅官方貨幣同埋佢哋嘅匯率同歐羅掛鉤。

註
-

1. ↑  圓係通貨名，以幣形爲名。後世部分方言「圓」、「元」同音而借「元」爲「圓」。所以歐圓爲正而下文照用，除非引文用「元」。

參考
--

1. ↑  許多歐仙幣與一歐元和兩歐元硬幣說謊。 — 圖片檔
2. ↑  2021法國年度貨幣矚目登場 小王子周年特別版倍添收藏價值[*失咗效嘅鏈*]
3. ↑  〈小額硬幣成本比幣值高〉. 2019-01-11. 原先內容歸檔喺2021-08-29. 喺2022-10-24搵到.

拎
-


維基同享有多媒體嘅嘢：  
 **歐羅**

* 歐洲中央銀行（二十種唔同嘅語言）
* 歐羅官方網頁
* 歐羅 紙幣 （英文） （德文）
**A3冠軍盃**（英文：**A3 Champions Cup**）係東亞足協屬下停辦咗嘅足球聯賽，2003年開辦，2007年辦最後一屆。後嚟呢個賽事猛咁俾亞洲足協批評同打壓，加上2008年9月23號贊助商（南韓現代體育）宣佈破產，令賽事正式停辦。

賽事舉辦期間曾經係每年一屆盛事，由東亞三國（中國、日本、南韓）輪流辦。參賽隊係中日韓足協屬下嘅頂級聯賽冠軍去到主辦國指定城市做中立場，用一個禮拜時間踢嗮單循環小組賽，最後睇排行榜而定。2007年加開咗U-12、U-14同U-17三個級嘅比賽，但凈辦咗一屆就停辦。

歷屆排行
----

| 年 | 主辦地 | 冠 | 亞 | 季 | 殿 |
| --- | --- | --- | --- | --- | --- |
| 2003年 | 日本 日本東京 | **鹿島鹿角** | 大連實德 | 城南一和 | 磐田喜悦 |
| 2004年 | 中國 中國上海 | **城南一和** | 橫濱水手 | 上海申花 | 上海國際 |
| 2005年 | 韓國 韓國西歸浦 | **水原三星藍翼** | 浦項製鐵 | 橫濱水手 | 深圳健力寶 |
| 2006年 | 日本 日本東京 | **蔚山現代** | 大阪飛腳 | 千葉市原 | 大連實德 |
| 2007年 | 中國 中國濟南 | **上海申花** | 山東魯能泰山 | 浦和紅鑽 | 城南一和 |

* **灰字**：球會已解散

參考資料
----

* 〈揭秘东亚最强联赛濒死内幕 官方打压拖垮豪门财团〉. 新浪网. 2008年9月26號. 喺2008年9月27號搵到.
* 〈Ａ３の賞金未払い、浦和にも支払われず〉. nikkansoprts.com. 2008-01-05.
部電腦嘅系統有冇後門（正常以外嘅進入途徑）呢？
**Backdoor**（粵拼：bek1 do1 aa4；又有譯做**軟件後門**）係指一個電腦系統或者網絡有方法俾人避開一般鑑別（即係入密碼等鑑別身份嘅過程）同保安控制就可以進入，搞到黑客等嘅人物有能力攞到一啲唔應該攞到嘅數據。

舉個簡單例子，軟件工程師製作軟件嗰陣，好多時都會將隻軟件設定成用家要入密碼或者用第啲方法做鑑別，確定咗佢身份，先至准佢哋用隻軟件；同時軟件工程師好多時又會特登設計一啲另類嘅方法，畀用家唔使做呢啲鑑別就用到隻軟件－用意可能係想（例如）確保技術人員能夠喺用家唔記得咗自己密碼嗰時照行隻軟件，從而幫用家 reset 密碼。不過事實表明，黑客等嘅惡意人物成日會利用呢啲噉嘅 backdoor 嚟偷取資訊。

攻擊
--

攻擊方要用 backdoor 攻擊，可以有多種途徑。最直接嗰種方法，可能攻擊方對佢想攻擊嗰個系統或者嗰隻軟件好熟，甚至知個系統或者隻軟件嘅源碼，知道（例如）喺開咗隻軟件之後撳某段掣再入某段密碼，就能夠直接略過正常鑑別程序，直接用到隻軟件嘅，於是就用呢種方法攻擊；亦都有一種做法係用某啲方法（例如釣魚）吸引用家 download 隻惡意程式，然後隻惡意程式會喺用家唔為意嗰陣 download 第啲惡意程式，等呢啲其他惡意程式唔使經用家同意就入到用家部電腦－帶頭嗰隻惡意程式可以算係一道由黑客自己整、再擺落用家部電腦度嘅 backdoor 。

睇埋
--

* 電腦保安
* 源碼

註釋
--

1. ↑  同時假設出隻軟件嗰間公司保安做得好差，密碼畀攻擊方破解咗。
2. ↑  睇埋特洛伊木馬程式嘅概念。

參考資料
----

1. ↑  Eckersley, Peter; Portnoy, Erica (8 May 2017). "Intel's Management Engine is a security hazard, and users need a way to disable it". *www.eff.org*.
2. ↑  Kuppa, A. & Le-Khac, N. A. (2021). Adversarial xai methods in cybersecurity. *IEEE transactions on information forensics and security*, 16, 4924-4938.
3. ↑  What is a Backdoor Attack. *Imperva*.

|  |  |
| --- | --- |
| Stub icon | 呢篇**Backdoor (電腦)**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**Stephen Jeffrey Wilson**係美國生意人同政治人，共和黨籍，2020年11月以55.2%得票率擊敗爭取連任嘅民主黨候選人Dean Takko（英文：Dean Takko），當選華盛頓州第19立法區（英文：Washington's 19th legislative district）州參議員（英文：State senator）（唔係聯邦參議員（英文：US federal senator）），2021年1月上任，任期至2025年。

2023年10月，Jeff Wilson同老婆自費去東南亞遊埠，原本想去香港、泰國、柬埔寨、馬來西亞同上海。喺去頭一站香港嘅機程途中，Jeff Wilson發現自己手提行李有支左輪手槍。當飛機21號抵埗香港時，Jeff Wilson話佢向海關申報，但係畀大眾傳媒報道成係佢被發現無牌管有槍械。佢最終喺香港國際機場一號客運大樓海關大堂B S7號行李檢查櫃台被捕。23號重陽節當日，Jeff Wilson喺沙田裁判法院首次提堂，獲准以兩萬緡現金保釋（英文：Bail）候審，期間要交出旅遊證件（英文：Travel document），唔可以離開香港。離開法院時，Jeff Wilson同同行人士不滿記者喺處影相，初則口角，繼而要報警處理。

參考資料
----

* "Sen. Jeff Wilson detained, arrested at Hong Kong airport for possession of firearm" (英文). 2023-10-23.
* 〈入境涉藏槍美參議員准保釋〉. 《星島日報》 (繁體中文). 2023-10-24.

出面網頁
----

* Home - Jeff Wilson （英文）
* Jeff Wilson (Washington) - Ballotpedia （英文）
* Jeff Wilson (Longview) - Washington Votes （英文）
* Jeff Wilson嘅facebook頁



|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |
**K-平均聚類法**（英文：*k*-means clustering）係一種常用嘅聚類分析演算法。

做法
--

而家 {\displaystyle k=3}，研究者想將啲數據分做三個聚類－由藍色圓圈、黃色交叉同埋紅色十字代表。
K-平均聚類法嘅出發點係假定咗已知拃數據分幾多個聚類（聚類數量 {\displaystyle =k}）。喺最簡單嗰種情況下，K-平均聚類法可以噉嚟想像：

* 設 {\displaystyle n} 做個案嘅數量而 {\displaystyle k} 做聚類數量；
* 建立 {\displaystyle k} 咁多個**中心點**（cluster center），每個中心點嘅位置叫 {\displaystyle {\boldsymbol {\mu }}\_{i}} ；
* 是但攞其中一個個案 {\displaystyle \mathbf {x} \_{i}} 嚟睇，{\displaystyle \left\|\mathbf {x} \_{i}-{\boldsymbol {\mu }}\_{i}\right\|} 表示 {\displaystyle \mathbf {x} \_{i}} 同離佢最近嗰個 {\displaystyle {\boldsymbol {\mu }}\_{i}} 之間嘅距離；
* 慢慢調節啲中心點嘅位置，務求令啲 {\displaystyle \left\|\mathbf {x} -{\boldsymbol {\mu }}\_{i}\right\|} 嘅總值有咁細得咁細。

數學化啲噉講，K-平均聚類法係要將 {\displaystyle n} 個個案分拆做 {\displaystyle k} 個集（{\displaystyle k\leq n}），{\displaystyle \mathbf {S} =\{S\_{1},S\_{2},...S\_{k}\}}，搵出：

{\displaystyle {\underset {\mathbf {S} }{\operatorname {arg\,min} }}\sum \_{i=1}^{k}\sum \_{\mathbf {x} \in S\_{i}}\left\|\mathbf {x} -{\boldsymbol {\mu }}\_{i}\right\|^{2}={\underset {\mathbf {S} }{\operatorname {arg\,min} }}\sum \_{i=1}^{k}|S\_{i}|\operatorname {Var} S\_{i}}
K-平均聚類法亦可以用圖嚟表示。睇吓附圖幅 gif：想像家陣 {\displaystyle k=3}，研究者想將啲數據分做三個聚類－聚類由藍色圓圈、黃色交叉同埋紅色十字代表；當中大藍色圓圈、大黃色交叉同大紅色十字表示嗰三個聚類嘅預想中心點；K-平均聚類法就可以當成一次一次（隨住 `iteration` 數值上升）噉郁動三個中心點，直接達到理想數值（例如 {\displaystyle \left\|\mathbf {x} -{\boldsymbol {\mu }}\_{i}\right\|} 嘅總值去到最細）為止。

註釋
--

1. ↑  初始化嗰陣，中心點嘅位置可以隨機噉設。
2. ↑  即係好似爬山演算法等嘅最佳化做法噉。
3. ↑  K-平均聚類法仲可以用第啲基準嚟界定乜先係「理想嘅中心點位置」，例如係要每個聚類內部嘅距離有咁細得咁細。

睇埋
--

* 等級聚類法

參考資料
----

1. ↑  Tryon, Robert C. (1939). *Cluster Analysis: Correlation Profile and Orthometric (factor) Analysis for the Isolation of Unities in Mind and Personality*. Edwards Brothers.
2. ↑  Arthur, David; Manthey, B.; Roeglin, H. (2009). "k-means has polynomial smoothed complexity". *Proceedings of the 50th Symposium on Foundations of Computer Science (FOCS)*. arXiv:0904.1113.
3. ↑

|  |  |
| --- | --- |
| Stub icon | 呢篇統計學文係楔位文。歡迎幫維基百科擴寫佢。睇 • 論 • 改 • 歷 |
Barbie標誌
**芭比公仔**（**Barbie**）係1959年推出、賣得最好嘅時裝玩具公仔，由美泰（Mattel）股份有限公司生產。由美國生意人 Ruth Handler（1916年 - 2002年）設計出嚟，設計靈感係由德國公仔 Bild Lilli 度嚟。

芭比有好多唔同款式嘅衫、裙、重有手袋、飾物、私家車仔、寵物、同埋唔同行業嘅返工制服，表現出唔同 life style。最初芭比淨係得白人，之後推出埋黑人同其他唔同國家民族嘅款式，好似印度芭比咁。佢個男朋友叫 Ken，喺2004年散咗，但去到2006年2月，佢哋又喺返埋一齊  。Ken 同 Barbie 一樣有好多唔同款式嘅衫換。

佢有三個細妹，Skipper、Kelly、Chelsea。

自推出以嚟，芭比一直係時裝公仔市場嘅重要組成部分。不過，近幾年，芭比面對越嚟越多嘅競爭。女性主義者亦批抨芭比公仔矮化、物化女性，好似佢個身形比例唔現實。亦一直有涉及抄芭比公仔同佢生活方式嘅訴訟。

睇埋
--

* 《Barbie芭比》

參考資料
----

1. ↑  BBC NEWS | World | Americas | Passion over for Barbie and Ken
2. ↑  CNN.com - Madeover Ken hopes to win back Barbie - Feb 10, 2006
3. ↑  "What would Barbie's measurements be if she were a real woman ? - Yahoo! Answers". 原著喺2008年5月14號歸檔. 喺2008年8月9號搵到.
4. ↑  BBC News | ARTS | Artist wins Barbie doll fight
**LGBT 保守主義**（粵拼：LGBT bou2 sau2 zyu2 ji6；英文：**LGBT conservatism**）泛指 LGBT 社群當中存在嘅保守主義。自從 1970 年代（西方 LGBT 社群權利運動啱啱起步）起，西方世界經已有公開表態支持保守主義嘅 LGBT 人士，呢啲人士可以係持有社會或者經濟等方面偏保守嘅信念；喺廿一世紀前，西方社會嘅 LGBT 團體主流傾左，政治上傾右嘅 LGBT 人士好多時因為怕受呢啲團體排斥，而喺政治上唔表態，不過到咗 2010 年代初，西方社會唔少人開始對左派反感，而 LGBT 社群都多咗持有保守主義政見嘅人士，呢啲人士有喺 YouTube 等嘅平台上表達自己嘅政見，而且仲有一定人氣，例子有男同性戀者布拉當·斯塔拉卡（Brandon Straka）喺紐約發起行動呼籲 LGBT 人士遠離左派嘅美國民主黨（Democratic Party）以及出名喺 YouTube 拍片討論 LGBT 相關議題嘅跨性別者布拉莉·維慈（Blaire White）等等。

有一份喺英國做嘅調查發現，喺 2015 年，有 26% 嘅英國 LGBT 人士支持傾右嘅保守黨（Conservative Party），同對上一次大選比起上嚟多咗成 5%，而同時傾左嘅工黨（Labour Party）喺英國 LGBT 人士當中嘅支持率係 26%，同對上一次大選比起上嚟跌咗 2%。而所有政黨加埋嘅話，右派政黨總體喺 LGBT 社群嘅支持率高過左派，係嗰個調查開始咗 10 年以嚟頭一次 LGBT 社群傾向撐右派多過撐左派。

睇埋
--

* LGBT

參考資料
----

1. ↑  For Gay Conservatives, the Trump Era is the Best and Worst of Times. *The New York Times Magazine*.
2. ↑  Gay Journalist Leaves The Left Behind And Embraces A 'Brand New Conservative'.
3. ↑  Meet Brandon Straka, a gay former liberal encouraging others to #WalkAway from Democrats.
4. ↑  Solis, Marie (November 21, 2017). "How did a transgender YouTube vlogger become a conservative darling?". *Newsweek*.
5. ↑  Rhoden-Paul, André (23 March 2015). "Tories draw level with Labour in winning gay vote". – via *www.theguardian.com*.
唐季珊後生
**唐季珊**（1896年—1967年），廣東人，1930年代上海茶葉商人，有「茶葉大王」之譽。

生平
--

上海南洋公學畢業後，到英國留學。1914年第一次世界大戰爆發後，返咗上海。

1916年，以唐翹卿嘅唐氏家族為主嘅「華茶公司」成立，唐翹卿二仔唐季珊擔任「華茶公司」協理一職，而大仔唐叔璠就擔任經理。幾年後由唐季珊出任經理職位。

喺茶葉外銷獲得成功後，唐季珊又去發展電影事業，成為聯華影業公司大股東。

1932年1月，淞滬抗戰爆發。華茶公司喺閘北嘅廠房、倉庫全部炸毀。公司向銀行貸款，得以繼續經營。1937年8月13號，淞滬抗戰又爆發，華茶公司新起嘅廠房、倉庫同機器設備又再一次俾日軍燒晒。華茶公司遭受呢鑊致命打擊，從此一蹶不振。在此期間，上海電影明星阮玲玉服毒自殺並留低「人言可畏」遺書，因唐季珊試過同阮玲玉同居一段時間，一時社會傳聞疊起，對唐季珊帶來唔少負面影響。

1949年，上海俾中共佔領前夕，唐季珊前往香港，後又輾轉到台灣。雖然此後風光唔及得上華茶，但佢經常造訪茶行，鼓勵生產並輔導外銷高級茶葉。後來茶行第二代長成並熟習英語，唐又教導參與投標英美嘅方法，最終使洋行漸次消退。另外，留喺上海嘅華茶公司畀咗唐氏家族第啲人經營，卒之喺1954年宣告歇業。

參考
--

* 台灣區製茶工業同業公會


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**陳復禮**，BBS（1916年6月21號—2018年9月11號）係香港攝影師，喺中華民國廣東潮安出世。佢曾經創辦《香港攝影畫報》、《香港中國旅遊》等雜誌。

生平
--

1944年，陳復禮喺越南學習攝影藝術。1955年移居香港，並從事業餘攝影創作。及後，創辦香港中華攝影學會，及創辦《攝影藝術》、《攝影畫報》等攝影雜誌，向公眾推廣攝影藝術。

陳復禮提出「風景攝影要重視中國畫的傳統」及「影畫合璧」等主張，將中國畫嘅風格，融入作品之中。

陳復禮曾經擔任多屆全國政協委員，1996年擔任香港特別行政區第一屆政府推選委員會委員，2007年獲香港特別行政區政府頒授銅紫荊星章。

2014年獲香港藝術發展局頒發「2013香港藝術發展獎」終身成就獎。

陳復禮喺2018年9月11號晚逝世，享年102歲。

攷
-

1. ↑  〈国际摄影大师陈复礼在香港病逝 享年103岁〉. 羊城晚報. 2018年9月13號. 喺2018年9月14號搵到.
2. ↑  〈香港藝術發展獎-得獎名單（2013）〉. 香港藝術發展局. 喺2018年9月14號搵到.
3. ↑  〈香港一代攝影大師陳復禮逝世 享年103歲〉. 北京新浪網. 2018年9月12號. 原著喺2018年9月13號歸檔. 喺2018年9月14號搵到.

出面網頁
----

* 陳復禮 喺WorldCat資料庫頁面
* 終身成就獎—香港藝術發展局（2014年5月6號）
* 陳復禮 喺Google圖片搜尋頁面

|  |  |
| --- | --- |
| 權威控制 | 
* WorldCat
* VIAF: 15848390
* LCCN: n82029426
* ISNI: 0000 0000 7870 2943
* GND: 129438987

 |
**徐蒨寧**（**Marie Lime**，1987年—）係香港女藝人，本職係廣告化妝師，2021年因為做咗ViuTV 最後一屆口罩小姐選舉亞軍而開始幕前演出。

簡歷
--

徐蒨寧讀詔可風中學（嗇色園主辦），24歲開始做空姐，曾經同劉佩玥（2013年辭工參選香港小姐）做過同事。佢自2017年轉行做廣告化妝師，曾經幫過唔少藝人同歌手化妝，包括吳業坤、關楚耀、七仙羽（七師傅）等等。

2021年徐蒨寧參選ViuTV搞嘅《最後一屆口罩小姐選舉》，代號「阿姨」，係廿強入面年紀最大（33歲）兼唯一已經結婚生仔嘅參賽者。雖然佢嘅素人身份令佢嘅人氣唔及得上一啲有幕前經驗嘅模特兒同KOL參賽者，但最後佢成功以黑馬姿態攞到亞軍。同年佢成為香港口罩品牌「救世口罩」代言人，同埋成為ViuTV《囝囝女女730》主持之一。

演出作品
----

### 電視節目（ViuTV）

* 2021年：《最後一屆口罩小姐選舉》參賽者
* 2021年：《囝囝女女730》主持（第103集開始）
* 2022年：《商睇》主持
* 2022年：《尾二一屆口罩小姐選舉》第一階段評判
* 2022年：《Auntie妳好》 第21集嘉賓
* 2023年：《廚神奶奶是你媽》參賽者
* 2024年：《造星唔造星？》第48-49集嘉賓

出面網頁
----

* 徐蒨寧嘅facebook頁
* 徐蒨寧嘅Instagram頁

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**周振基**，GBS，SBS，BBS，JP，廣東汕頭峽山人，香港建制派（親中陣營）政治人、生意人、粵劇發燒友（林家聲徒弟兼契仔）。

公職
--

* 香港再出發大聯盟發起人

政治參與同經歷
-------

佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼夾惹起泛民主派爭議嘅《香港國家安全法》，但有關聯署之後被泛民主派揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早釘蓋。

### 選舉及提名經歷

喺2016年，佢成為香港特别行政區選舉委員會體育、演藝、文化及出版界（演藝小組）委員。之後，佢有份提名林鄭月娥參與2017年香港行政長官選舉。
喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。

參考
--

1. ↑  〈組織架構 - 香港再出發大聯盟 - 官方網站〉. *www.hkcoalition.com*. 喺2023-11-09搵到.
2. ↑  〈香港再出發大聯盟團結各界〉. *www.takungpao.com.hk*. 喺2023-11-09搵到.
3. ↑  〈文藝界2600人聯署支持立法 - 香港文匯報〉. *paper.wenweipo.com*. 原著喺2021-05-22歸檔. 喺2022-09-19搵到.
4. ↑  〈文化演藝界3千多人及團體表態支持國安法立法 - 雪花台湾〉. *www.xuehua.tw*. 喺2022-09-19搵到.
5. ↑  〈成龍挺港版國安法 聯署聲明驚現死者名字 - 大紀元〉. 《大紀元 www.epochtimes.com》 (繁體中文). 2020-06-01. 喺2022-09-19搵到.
6. ↑  〈林鄭提名名單 - 香港文匯報〉. *paper.wenweipo.com*. 喺2024-03-30搵到.
7. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
8. ↑  〈一文看清李家超786張提名〉. 《信報網站 hkej.com》. 喺2022-09-02搵到.
**陳偉強**係香港親中派同政治人物學者，，新世紀論壇成員，而家喺理工香港專上學院社會科學、人文及設計學部擔任講師，主要教授當代中國科目，曾經喺2008年至2015年間擔仼油尖旺區民選議員（富柏選區）。

學歷同教學經歷
-------

佢喺香港浸會大學同香港中文大學，分別攞到歷史學學士學位同哲學碩士學位。佢亦曾經喺香港中文大學、倫敦大學同埋香港公開大學執教。

政治立場同爭議
-------

佢係香港親中派嘅一員，亦因為政治立場衍生咗一啲爭議。

### 自稱政治聯繫嘅爭議

佢本身屬於經民聯同西九新動力，但喺在任區議員期間，就喺區議會網站話自己係獨立。

### 2013年海富街市風波被指出賣居民

2013年，領匯宣布收回海富街市，當時引起咗唔少風波，有商戶形容喺租約問題上被領匯欺騙，而呢個計劃亦令到當區居民要買餸嘅話，就要去到比較遠嘅大角咀同旺角街市。亦有商戶尋求當區區議員嘅陳偉強幫忙，但陳偉強就被批評潛水，而當時協助商戶嘅余德寶，去到1年半後接受訪問嘅時候，亦批評陳偉強有出賣居民之嫌。

### 因為人身攻擊學生被暫停教學

2019年10月，政府用《禁蒙面法》應付逃犯條例所引發持續嘅民間示威活動。陳偉強批評有關規例刑罰過輕，認為要用暴動罪重判喺逃犯條例參與社運嘅違法示威者，言論引起學生不滿。喺10月8號，佢同學生理論，結果俾百幾個學生包圍成個課室指罵佢。佢當時自己冇出聲講嘢，但之後聲稱自己被非法禁錮，並形容學生做「暴徒」。之後，香港專上學院嘅學生會會見校方代表，批評陳偉強言辭失當兼中傷學生，唔配教書，又質疑陳唔能夠持平對待唔同政見嘅學生。校方之後表示，基於學生學習利益，嗰個學期會先暫停陳嘅課堂教學。而院長亦表明，唔會用報道形容當時現場嘅學生。

部分公職
----

* 油尖旺區撲滅罪行委員會委員

參考來源
----

1. ↑  〈新世紀論壇 | 凝聚中層力量，維護全港整體及長遠利益〉. *www.ncforum.org.hk*. 喺2022-09-27搵到.
2. ↑  〈HKCC 教職員名錄〉. *directory.hkcc-polyu.edu.hk*. 原著喺2022-01-19歸檔. 喺2022-01-19搵到.
3. 1 2  胡家欣 (2019-10-09). 〈【禁蒙面法】理工專上學院講師斥學生「暴徒」惹衝突 被暫停教學〉. 《香港01》 (香港中文). 喺2021-06-17搵到.
4. 1 2  〈【抗暴之戰】Poly講師盲撐暴動罪促重判抗爭者 學生sit堂促道歉嚇到阿Sir報警 ｜ 蘋果日報〉. 《Apple Daily 蘋果日報》 (香港中文). 原著喺2021-06-21歸檔. 喺2021-06-17搵到.
5. ↑  〈PolyU HKCC - 社會科學、人文及設計學部〉. *www.hkcc-polyu.edu.hk*. 原著喺2021-04-20歸檔. 喺2021-06-17搵到.
6. 1 2  〈【地區政治系列】公民黨余德寶：對抗蛇齋餅糭外，還有法團...... | 獨媒報導〉. 《獨立媒體》. 2015-01-29. 喺2021-06-17搵到.
7. ↑  〈領匯假談判 海富街市商戶續抗爭 | 何思穎〉. 《獨立媒體》. 2013-08-07. 喺2021-06-18搵到.
8. ↑  〈領匯迫遷海富街市商戶 西九新動力區議員潛水 | 何思穎〉. 《獨立媒體》. 2013-07-13. 喺2021-06-18搵到.
9. ↑  〈民政事務總署 - 我的社區 - 油尖旺區 - 油尖旺區撲滅罪行委員會〉. *www.had.gov.hk*. 喺2024-03-30搵到.
**在港菲律賓人**係香港人口入面第二大嘅族群，人數有大約18萬人，佢哋多數以外籍家庭傭工嘅身份嚟到香港。

專業人士同居民
-------

雖然從事家庭傭工嘅菲律賓人人數，往往遠超其他菲律賓人，但係喺香港嘅菲律賓人專業人士其實都相當多。有啲係建築師同土木工程師，喺香港嘅一啲較為突出嘅建築物和建築項目度做嘢。另外有一啲係信息技術嘅專業人士，亦有一啲係專業服務（會計、烹飪、牙科、設計、金融、法律、音樂、牧師等）。

喺被僱用嘅菲律賓家庭傭工中，有很大一部分喺菲律賓都有其他專業，即使那啲有大學學位嘅人，亦都因為有更好嘅經濟機會而喺香港工作，而佢哋係喺1949年第一批嚟到香港嘅專業界菲律賓人。有唔少菲律賓人喺中環商業區做服務業，亦都有喺香港迪士尼樂園做演藝人員或者其他演員。

香港東區嘅菲律賓居民人數最多，其中有3.24％嘅人口係有菲律賓血統（14,596人）。

語言
--

香港大多數嘅菲律賓人用英文同本地人溝通，而佢哋自己嘅朋友和社區就保持使用菲律賓話嚟溝通。佢哋之中有大多數人都係喺日常生活中用慣咗幾句廣東話短語，亦有少部分人完全識講廣東話。

在港菲律賓人同印度裔或者巴基斯坦裔嘅香港人唔一樣，佢哋嘅廣東話普遍都唔流暢，因為大部分嘅菲律賓工人都唔打算長期留喺香港。

商業
--

中環環球大廈嘅好多鋪頭都係由菲律賓人經營，包括賣電信、銀行服務、食品、同雜誌。

娛樂
--

每逢星期日，通常會有一大班菲律賓嘅女工人喺中環各地聚集，例如中環滙豐總行大廈嘅地下大堂、環球大廈、遮打花園、皇后像廣場等嘅地方。香港嘅好多女工人通常每個禮拜都休息一日（而且多數係星期日），佢哋會食自製嘅食物、唱歌、同埋買賣各種物品。

宗教
--

大多數香港嘅菲律賓人都係天主教徒，有一唔少數量嘅人喺新教教會和非教派教堂度聚集，亦都有少數係回教徒或者佛教徒。大部分嘅菲律賓人都會喺星期日上晝參加教會活動，而香港好多天主教教區亦會為菲律賓人提供以菲律賓話為主嘅活動。跟據香港羅馬天主教教區喺2011年嘅估計，香港有大約12萬菲律賓天主教徒，係非華裔教徒嘅大多數。

喺信奉基督教嘅人入面，除咗天主教信徒外，亦有好多菲律賓人係新教嘅信徒。過去30年嚟，菲律賓嘅福音派基督徒嘅人數急劇增長。

對香港音樂界嘅影響
---------

菲律賓人被視為比較有音樂天份。喺20世紀初嘅上海，當時係世界各地樂手嘅聚集地之一，其中唔少都係嚟自菲律賓。隨著中國大陸戰亂，大量菲律賓嘅樂手由上海移居到香港，佢哋嘅演奏同埋編曲技藝甚高，喺呢兩個方面曾經係香港音樂界嘅主力，而香港音樂人黃霑（黃湛森）喺佢嘅博士論文度肯定咗菲律賓樂手對香港流行音樂發展嘅貢獻。

香港本地流行音樂成熟咗之後，樂壇仍然有唔少菲律賓裔或者有菲律賓血統嘅歌手、幕後製作人，包括：戴樂民、鮑比達、奧金寶、杜自持、盧東尼、杜麗莎、韋綺姍、露雲娜、杜德偉同杜德智兩兄弟、恭碩良、關智斌、 衛蘭同衛詩兩姊妹、王灝兒、鍾柔美等。

攷
-

1. ↑  王潔瑩 (2017-08-03). 〈東方之珠與太平洋遺珠——香港與菲律賓的音樂連結〉. 《端傳媒》 (繁體中文). 原先內容歸檔喺2023-05-14. 喺2023-05-14搵到.
2. ↑  〈電台流聲-歐美新聲：樂隨時鐘轉-延伸閱讀 – 黃湛森：菲律賓音樂人﹣技藝 (無障礙瀏覽版本)〉. *www.hkmemory.org*. 原先內容歸檔喺2023-05-14. 喺2023-05-14搵到.

* Mentioned in review "My Filipino one and only" Reese Deveaux The Standard, 18 September 2004

| * 睇
* 傾
* 改
香港 香港人 |
| --- |
| 歷史 | 
* 香港移民潮
* 香港回流潮
* 香港人口史
* 香港難民
	+ 大陸逃港
	+ 香港越南船民問題
* 香港嬰兒潮
* 香港非法移民

 |
| 國籍或種族 | 

|  |  |
| --- | --- |
| 總述 | 
* 香港人口

 |
| 亞洲 | 
* 華人
	+ 廣府人
	+ 本地
	+ 客家人
	+ 潮州人
	+ 福建人
	+ 上海人
* 日本人
* 韓國人
* 越南人
* 泰國人
* 菲律賓人
* 印尼人
* 南亞裔
	+ 印度人
	+ 尼泊爾人
	+ 巴基斯坦人

 |
| 其他 | 
* 香港少數族裔
* 香港歐亞混血兒
* 中印混血兒
* 在港英國人
* 在港美國人
* 在港加拿大人
* 在港澳洲人
* 在港法國人
* 在港俄羅斯人
* 香港猶太人
* 在港非洲人

 |

 |
| 海外 | 
* 海外港人
	+ 分類
* 英國海外屬土公民
* 英國國民（海外）
* 香港裔英國人
* 香港裔澳洲人
* 香港裔加拿大人
* 香港裔美國人
* 在臺港人
* 在滬香港人

 |
| 稱呼 | 
* 香港居民
* 本地人
* 新界原居民（新界五大氏族）
* 香港新移民
* 香港外籍家庭傭工
* 水上人
* 山東差
* 摩羅差
* 八十後

 |
| 政策 | 
* 歸鄉政策
* 香港入境權
* 抵壘政策
* 即捕即解政策
* 香港居留權
* 甄別政策
* 居英權計劃
* 一般就業政策
* 輸入內地人才計劃
* 資本投資者入境計劃
* 優秀人才入境計劃
* 非本地畢業生留港/回港就業安排 (IANG)
* 輸入中國籍香港永久性居民第二代計劃
* 科技人才入境計劃
* 高端人才通行證計劃

 |
| 證件 | 
* 香港出生登記證明書
* 香港回港證
* 香港身份證
* ~~英國海外屬土公民護照~~
* ~~香港身份證明書~~
* 香港簽證身份書
* 香港海員身份證
* 英國國民（海外）護照 (BNO)
* 香港特區護照
* 入境身份陳述書
* 臨時身份證明書 (行街紙)
* 港澳居民來往內地通行證 (回鄉證)
* 前往港澳通行證 (單程證)
* 港澳臺居民居住證

 |
| 影視文學作品 | 
* 《我是香港人》
* 《四代香港人》
* 《香港人在廣州》
* 《香港人在北京》
* 《香港小人物誌》

 |
| 入境事務處 · 香港出入境事務 · 家庭計劃指導會 · 香港人口普查 |
**擦鞋**係一種行業，口語上又指奉承。

行業
--

喺以前嘅舊社會或者係現今某啲發展中國家，隨時喺街度見到一啲拎住擦鞋箱，膊頭搭住條毛巾嘅擦鞋從業員，當中以細路仔最多（所以又叫佢哋做「擦鞋仔」），只要畀少少錢（講緊可能只係搭程巴士嘅價錢）就可以將對鞋擦乾淨，好多要趕住去飲或者要見客嘅人，有名流紳士商行大班，亦都有普通打工嘅白領一族，當喺街度聽到有人大叫「擦鞋！擦鞋！Shine Shoe！Shine Shoe！」都樂意停低連鞋帶腳擺上個鞋架度畀擦鞋仔擦一擦。

### 生財工具

擦鞋者嘅謀生工具好簡單輕便，基本上會有一個簡陋嘅木箱，入面裝住有幾種顏色嘅鞋油、鞋蠟，重有鞋刷、海綿…等嘅用具，再加上一塊抹布用嚟打蠟，因為咁輕鬆方便，佢哋搵食就可以好流動，去到邊度都可以開工，尤其是喺一啲大酒店西餐廳附近，嗰度分分鐘有好多商賈大班紳士淑女出入，遇着啲闊佬手鬆鬆隨時有多啲貼士醒，到時咁多同行喺度爭生意，要第一時間搶到個闊佬客就梗係要跑得快，再講萬一俾人趕嘅時候要散水都唔使雞手鴨腳執餐懵，走鬼都快啲。

### 階層觀念

#### 一般社會嘅睇法

話做擦鞋嘅人大多數都係細路仔，主要原因係因為擦鞋嘅時候要踎喺度烏低身咁做，要抬高頭先望到個客，俾人覺得好低下卑微，有返多少自尊嘅大人都唔願意咁卑躬屈膝，而且收入亦都極之微薄，只為賺多一個幾毫生活費，隨時重要走鬼走得快，所以基於細路仔唔做得啲咩太過操重勞力嘅工作，喺心理上亦唔會有咩所謂嘅情況底下，貧苦嘅家庭都會叫屋企嘅細路出去做擦鞋幫補家計；又基於以上呢種貧富懸殊同埋階級觀念底下，**擦鞋**行業基本上被社會視為最低層嘅行業之一，所以喺以前嘅香港，好多阿媽教仔都會同個仔咁講：「如果你唔畀心機讀書，第時大個咗冇用就要去街邊做擦鞋仔！」，或者嚇個仔：「如果你唔聽話就唔要你，等你去街邊做擦鞋仔自生自滅！」。

#### 《擦鞋童理論》

關於擦鞋仔，喺股票市場入面流傳住一個所謂《擦鞋童理論》，雖然同呢個欄冇乜直接關係，但係就多少有啲階級觀念嘅影射，不妨做少少簡介。

呢個理論本身有個故仔，而佢帶出嚟嘅意思係話：若果連街邊幫人擦鞋嘅細路都問股票消息，連低下階層嘅人都一類堆咁去玩股票嘅時候，即係表示金股市場嘅氣氛已經去到全民皆股嘅過熱地步，隨時會因為呢吓嘅瘋狂而出現爆破危機，作為勸諭投資者小心嘅啟示。

衍生嘅意識形態
-------

基於以上原因，擦鞋亦俾人冠以等同於「托大腳」、「拍馬屁」嘅討好行為；如果有人想通過討好佢嘅上司或者其他畀到好處嘅人嚟對佢多加關照，等佢嘅事業或者生意順順利利，升官發財，總之係想得到多少着數，就會俾人話佢係「**擦鞋仔**」；所以做呢種行為嘅人好多時亦會招嚟其他人嘅白眼，可能基於「食唔到嘅葡萄係酸嘅」呢種唔抵得嘅心理關係，又或者對嗰個人有偏見，會覺得要出賣自己嘅尊嚴，向人卑躬屈膝嚟換取好處係好無恥嘅行為，人格方面重低下過以前舊時代從事擦鞋行業嘅人。喺今時今日，重引申出更加繪形繪聲、更尖酸刻薄嘅詞語，就係話人「**舐鞋底**」，呢個詞語聽上嚟比起擦人鞋更冇自尊，更不知羞恥。

### 諷刺嘅作品

喺1986年，香港男填詞人黎彼德填咗一首名為《擦鞋仔》嘅歌，將**擦鞋**呢種意識形態生鬼咁表現喺歌詞上面，令聽嘅人會心微笑。呢隻歌係由香港男歌手許冠傑主唱，作曲人係香港男作曲家倫永亮，收錄喺許冠傑嘅個人專輯【熱力之冠】入面，由新藝寶唱片有限公司發行。以下係呢首歌嘅歌詞節錄：

《**擦鞋仔**》
主唱：許冠傑
作曲︰倫永亮
填詞︰黎彼得
「係係係日夜猛吠　扮吓矮仔冇乜計
　望清楚擦嘅對象　落力擦靴講手勢
　你鬥氣全無實際　盞得你氣壞個胃
　擦擦擦搖頭擰髻　無謂計地位
　係係係日夜拜跪　事業暢通講交際
　易辦事就要虛偽　焗住要頸燈芯咁細
　有個性前程盡廢　嗰陣你喊亦無謂
　有性格豪門自閉　咪賴時運太滯
　出力擦　分分鐘都採用心理攻勢
　出力擦　分分鐘不浪費全憑造詣
　出力擦　分分鐘將樹枝變咗玉桂
　出盡力擦　求名利　償志願　望有天一朝威威」

相關嘅參考
-----

* 【壹蘋果網絡】壹學堂 - 「擦鞋仔」
* 俗語趣談齊齊講 - 劉天賜談通俗文化（解答「擦鞋與拍馬屁」）
* Yahoo奇摩理財 - 有《擦鞋童理論》嘅啟示
**西烏克蘭人民共和國** (烏克蘭文：Західноукраїнська Народна Республіка) 係一個曾經由1918至1919年期間，喺東歐出現嘅國家。佢控制咗依家屬於烏克蘭西部嘅地區，首都係利維夫。

歷史
--

喺1918年11月嘅《康邊停戰協定》入面，奧匈帝國解體。之後，喺帝國嘅烏克蘭人地區，成立咗西烏克蘭人民共和國。到1919年1月，國家簽咗《烏克蘭同意協定》，正式同烏克蘭人民共和國合并，組成咗一個完整獨立嘅烏克蘭國。

但係，波蘭當時亦聲稱，西烏克蘭國嘅地方係屬於佢自己嘅。到1919年7月，波蘭成功控制國家嘅大部分地方，國家成為咗流亡政府。喺1920年，烏克蘭人民共和國同波蘭達成協議，同意用西烏克蘭國嘅土地嚟換外交承認，令西烏克蘭國嘅流亡政府把幾火，同烏克蘭嘅政府割席。個流亡政府一路到1923年正式解體。

政治
--

西烏克蘭人民共和國嘅人民委員會，主要係由當地嘅東議天主教引導。喺意識形態上，屬於中間偏左，因為大部分嘅代表都支持自由主義或者社會主義。

睇埋
--

* 烏克蘭人民共和國
* 南斯拉夫

攷
-

1. ↑  "Ukrainian Unity Day: Informational materials for Ukrainian communities". Ukraine World Congress.
2. ↑  Armstrong, John (1963). *Ukrainian Nationalism*. 紐約: 哥倫比亞大學出版社. pp. 18–19.
**單式反光相機**，口頭上叫做**單反相機**，又或者係**單眼相機**、**單鏡反光相機**，係從構造原理嚟起名嘅，相機裏面用一塊喺鏡頭同底片間嘅鏡將圖像投射去對焦屏上面。大部分單鏡相機都係通過目鏡嚟到睇五棱鏡反射嘅像，亦都有其它形式嘅取景器，好似俯視取景器噉啦。

發展歷程
----

單鏡反射相機光學組件示意圖：  

① 鏡頭組（four-element Tessar design[]）  

② 可升降45度反射鏡  

③ 快門廉  

④ 菲林底片或感光晶片（CCD或CMOS）  

⑤ 對焦屏  

⑥ 聚焦透鏡  

⑦ 五稜鏡  

⑧ 觀景窗
1909年，Graflex爾個牌子出嘅一部相機，就係爾種原理，而家35mm片幅係1936年由Exakta提出嘅。

1970年代，爾種技術就得到廣泛應用，好多攝影師都好鍾意爾種相機，而且好快就普及咗。單反嘅一樣好大嘅好處就係成像同監視嘅視差幾乎零，爾個係相機技術嘅一樣突破。而家市上賣嘅單反相機絕大部份都係有得換鏡頭嘅，所以呢，題材方面好多攝影愛好者又或者係專業攝影師都唔使頭痛，乜嘢微距啊，風景啊，運動啊，肖像啊嗰啲一部相機就可以輕鬆搞掂。

基本元素
----

而家，好多入門嘅攝影愛好者都希望買部單反嚟到學習攝影。學攝影用單反好啲，但係即管係而家，單反都係價格不菲咖，所以呢，入門嘅愛好者應該慎重考慮。單反相機嘅好處好多咖，舉連拍功能做例子，單反嘅內部構造同數碼相機嘅唔同，所以單反嘅連拍速度快過普通數碼相機好多，至於連拍速度嘅快慢，喺單反相機裏面都有分，一般中檔機嘅快門速度都有6張到8張一秒嘅，高檔就會更加快，令攝影師可以迅速捕捉珍貴嘅瞬間，唔錯過嗰霎那嘅精彩情節。不過要睇出連拍嘅速度，首先要將ISO調高，調至F/Tv或者係M檔，儘量將快門速度調到最快（各種相機最快時間唔同）。

一般嚟講，愛好攝影嘅人都會追求質素高嘅相機，恁樣會更容易突出靚嘅效果。但係單反嘅操作比較複雜，好多愛好者買咗返嚟都唔係好熟悉操作。

### 感光度（ISO）

傳感器對光嘅敏感度嘅描述，行內人簡稱ISO。一般單反感光度由100~12800（中高端）不等。感光度越高，對光嘅敏感度就越高。

### 快門

當撳落快門嘅時候，相機會制動快門簾，喺快門閃過嘅一瞬間（就好似人咋樣嘅一瞬）就會將鏡頭前嘅影像記錄落嚟。

快門速度指由前快門簾開啓嘅一瞬間到後快門簾關閉嘅一瞬間之間嘅時間，通常以「幾分之一」嘅分數表示，而分母通常係祇能夠被二同埋/或者五整除嘅數。響一尐光線比較暗嘅場合裏面，通常將快門速度調到好慢，若然冇辦法，必須快速捕捉嗰一瞬間，就一定要將感光度調高，從而有效加快快門速度。

### 光圈

舊時尐光圈都附喺鏡頭上咖，而且光圈重係手動調節嘅，但係而家唔同咗啦，數碼單反一般都係響機身度通過微電腦調嘅。

光圈嘅基本作用就係控制通光量。柔光嘅時候可以儘量調大光圈，而強光嘅時候儘量縮細佢。

一幅圖片，通常主體好重要，而一尐不必要嘅背景，通常會通過「虛化」呢種方法去處理，虛化嘅對象可以係背景，亦可以係前景。至於虛化對象，可以通過焦距去調節。虛化背景嘅程度，就係以「景深」去描述。

景深深淺，一取決於光圈大細，光圈越大，虛化得就越犀利，光圈越細，成幅相就冇層次感，全部都清曬。

另外，重取決於焦距，焦距越長，虛化得就越犀利，焦距越短，反之。
呢篇文講嘅唔係**谷中城**。

**谷中城美佳廣場**（英文：Mid Valley Megamall）係馬來西亞吉隆坡士布爹一間大型商場，佢有五層樓高，面積達420,000平方米，一共有430間商舖。喺1999年開幕，當時係亞洲面積最大嘅商場。除咗商場，呢間谷中城美嘉廣場仲集合咗兩座商業辦公大樓同兩間酒店，係馬來西亞其中一個較大型同人流量極高嘅商業區。

呢個商場有好多國內外大型品牌進駐，包括日資百貨Aeon、同本土百貨美羅百貨（英語：Metrojaya），其他包括家居電器行哈威諾曼（英語：Harvey Norman）、五金行Ace Hardware、GSC戲院、無印良品（Muji）、Forever 21、Cotton On、Zara、G2000、Gap、大創、優衣庫、MR.DIY等。

內部設施
----

谷中城美佳廣場內部
谷中城美佳廣場嘅聖誕節裝潢
谷中城美佳廣場係一座結合購物、休閒、餐飲、娛樂等項目嘅多功能大型商場，內部設有430間商店，其中70間為餐廳、健身中心、保齡球場、會展中心等。坐落喺美佳廣場入面嘅GSC影城（英文：Golden Screen Cinemas）擁有21間戲院室，係馬來西亞擁有最多營幕嘅電影院。美佳廣場喺每逢各個民族、宗教節日，都會喺購物中心嘅中庭等各角落進行規模龐大嘅佳節裝飾，營造濃厚嘅佳節氣氛嚟吸引民眾。

交通
--

谷中城站
睇埋：谷中城站
屬於KTM通勤鐵路2芙蓉線嘅谷中城通勤列車站（Mid Valley Komuter Station）距離美佳廣場200米，兩個建築之間有行人天橋連接，呢個站為購物中心帶嚟好多嚟自巴生谷南部同芙蓉市嘅居民，亦係線路入面人流最多嘅車站之一。除咗通勤車站，吉隆坡快捷通巴士（Rapid KL bus）好多路線都有經過呢度，美佳廣場嘅管理層亦設有一條來往Kelana Jaya Line孟沙站同購物中心之間嘅接駁巴士。呢度亦有一條由獨立廣場至谷中城，長達5.5公里嘅單車徑。2019年杪，由5阿都拉胡坤站至谷中城嘅跨河行人天橋正式啟用，乘客可以由嗰個站步行5分鐘經過吉隆坡生態城（KL Eco City）同花園廣場抵達呢個商場。

參考
--

1. ↑  "Mid Valley Megamall – Mid Valley City". The Star. 原先內容歸檔喺2020-02-17. 喺31 January 2013搵到.
2. ↑  "Mid Valley Megamall". The Malay Mail. 原先內容歸檔喺2018-04-01. 喺31 January 2013搵到.
3. ↑  〈開放兩個多月·鼓吹騎腳車上班 腳車道乏人問津〉. e南洋. 原著喺2017-11-07歸檔. 喺2017-11-07搵到.

出面網頁
----


維基同享有多媒體嘅嘢：  
**Mid Valley Megamall**

* 官方網站 Wayback Machine嘅版面存檔備份
2021 年响蘇黎世影到嘅一盞煤氣燈
**點煤氣燈**（粵拼：dim2 mui4 hei3 dang1）係心理操縱嘅一種手法，指操縱者做啲嘢嚟令到目標質疑自己嘅感知，從而令目標做操縱者想佢做嘅嘢。點煤氣燈嘅簡單例子有操縱者質疑目標嘅記憶—「你記錯喇，我根本冇講過 X，係你記性唔好」（但查實操縱者真係講過 X），操縱者可能會理直氣壯噉講出呢啲說話，令到佢嘅操縱目標真係質疑自己係咪有能力做正確判斷，於是就會產生**煤氣燈效應**，操縱者可以進一步作出「你記性唔好，等我幫你做判斷啦」噉嘅「勸告」。

點煤氣燈呢種舉動係一種頗嚴重嘅心理操縱，甚至可以構成虐待，而且喺各種嘅人際關係—包括屋企人、朋友同埋親密伴侶之間—都有可能發生。

個名點來
----

内文：恨鎖瓊樓
**點煤氣燈**取自英文字詞

**Gaslighting**
當中 **gaslight**（IPA：/ˈɡaslʌɪt/）係名詞指煤氣燈，而隻字詞加咗 **-ing** 尾表示當咗佢係動詞噉嚟用。一般認為，呢隻字詞出自 1944 年嘅美國電影《恨鎖瓊樓》—套戲嘅英文名叫 **Gaslight**，套戲講到女主角畀佢老公操縱佢，佢老公多次噉同佢講話佢個腦有問題（或者類似嘅說話），從而誘使佢聽話。打後心理學家就採用咗 **gaslighting** 呢隻字詞嚟指「眨低對方做判斷嘅能力，從而操縱對方」噉嘅行為。

基本招數
----

睇埋：黑暗三角特質同心理操縱
點煤氣燈嘅重點，係要令操縱嘅目標質疑自己嘅理智、記憶甚至智力，再令目標信操縱者嘅判斷多過自己嘅判斷，最後操縱者就達致趁機會「引導」操縱目標做判斷。操縱者可能仲會配合以下嘅招數：

* 操作周圍嘅環境，例如暗中將操縱目標嘅物品收埋，等操縱目標以為自己成日唔記得啲嘢擺咗去邊，更大機會會開始質疑自己嘅記性。
* 嘗試減低操縱目標對自己以外嘅人嘅信任，甚至想操縱目標切斷其他關係，等操縱目標淨係聽佢講。

心理學家指出，同輩之間出現以下呢啲對話，都係點煤氣燈嘅跡象：

* 操縱目標作出咗一樣指控，操縱者講：「你記錯喇。你知自己記性不溜都差㗎啦。」
* 操縱目標講返起操縱者以前做過嘅錯事，操縱者講：「我從來都冇噉做過。」
* 操縱目標表達咗不滿，操縱者講：「你份人敏感得滯。」
* 「你竟然咁小事就喺度喊，反應太大喇啩？」
* 「你應該為你所做嘅事道歉！」
* 「你一定係癲鬼咗。」

—呢啲說話嘅重點，都係在於要貶低操縱目標嘅觀點。如果操縱者具有某啲權威或者操縱目標明顯自我肯定冇咁高（唔信自己嘅能力），點煤氣燈嘅情況就特別大機會會發生。因此，點煤氣燈呢種手法被指係自戀嘅人零舍鍾意用。

心理影響
----

一個人如果有意又重複噉對佢嘅目標點煤氣燈，會對受操縱者造成各種嘅負面影響。首先，如果受操縱者真係信咗操縱者講嘅嘢，操縱者往往會喺段關係當中得到相當大嘅主導權，即係想像

「嗱，你知你自己唔識做決定㗎啦，等我幫你做啦。我都係為咗你好啫。」
噉嘅說話。噉嘅情況亦都傾向會令受操縱者更加依賴操縱者，仲會對受操縱者造成以下嘅影響：

* 極度優柔寡斷，唔能夠自己做決定；
* 硬係覺得自己做錯咗嘢；
* 成日都喺度道歉；
* 焦慮；
* 同屋企人、朋友或者伴侶少咗交流；
* 唔鍾意同操縱者以外嘅人建立關係；

一般認為，點煤氣燈呢種行為存在，就表示操縱者同受操縱者之間嗰段關係非常唔健康。而好多心理學家都主張，一個人如果發覺自己身邊嘅屋企人或者朋友畀人點煤氣燈，應該要考慮幫佢哋尋求協助或者心理輔導。

睇埋
--

* 謬論：事實表明，好多人都會將啲謬論聲大夾惡噉講出嚟，彷彿好似「我深信呢個諗法」就等如係證據噉。
* 大話
* 信任
* 家庭暴力
* 決策

引咗
--

1. ↑  Sarkis, S. M. (2018). *Gaslighting: Recognize Manipulative and Emotionally Abusive People--and Break Free*. Hachette UK.

連結
--

* （香港繁體） 愛情系列-「煤氣燈效應」(gaslighting)（局部粵文），香港青年協會
* （香港繁體） Gaslighting 如何對付「點煤氣燈」的人？（局部粵文），晴報
* （英文） 哈佛心理學家分享 9 句「點煤氣燈嘅人」實會用嘅有毒語句—同埋要點樣畀反應，CNBC Make It